title: Baseballin SM-sarja 1985

text: Vuonna 1985 pelattiin Baseballin SM-sarjan viides kausi. Uutuutena oli runkosarjan päätteeksi pelattavat pudotuspelit. Mestariksi selviytyi helsinkiläinen Kintaro.


title: GPV

text: GPV (Grundström-Puljula-Vuorenmaa) on suomalainen freeyhtye, jonka Antti Vuorenmaa, Eero Grundström ja Sara Puljula perustivat vuonna 2007. Yhtye julkaisi ensimmäisen CD:nsä "Trombi 7708" vuonna 2009. Yhtyeen soitossa on piirteitä klassisesta musiikista, avantgardesta ja erilaisista kansanmusiikin tyyleistä.


title: Baseballin SM-sarja 1986

text: Baseballin SM-sarjan kuudes kausi pelattiin kesällä 1986. Kintaro voitti runkosarjan. EBSC, Espoo selviytyi kuitenkin mestariksi.


title: Baseballin SM-sarja 1987

text: Baseballin SM-sarja 1987 oli lajin seitsemäs sarjakausi Suomessa. Kausi huipentui kahden parhaan välisiin finaaleihin. Puumat palasi kultakantaan.


title: Baseballin SM-sarja 1993

text: Vuonna 1993 pelattiin välivuoden jälkeen Baseballin SM-sarjan 12.kausi. Loppuottelusarjassa kohtasivat Puumat Helsingistä ja Piraijat Riihimäeltä.


title: Mathias Taube

text: Mathias Taube (21. syyskuuta 1876 Lindesberg – 23. kesäkuuta 1934 Tukholma) oli ruotsalainen näyttelijä. Hän esiintyi muun muassa Juhan roolissa Mauritz Stillerin Juhani Ahon romaaniin pohjautuvassa "Juha"-elokuvassa (, 1921). Hänen serkkunsa oli Evert Taube ja tyttärensä Aino Taube.


title: Mathias Taube

text: Taube teki elokuvadebyyttinsä vuonna 1916.


title: Berens Riverin lentoasema

text: Berens Riverin lentoasema () on lentoasema Kanadan Manitoban provinssissa, Berens Riverin kylässä. Kentän omistaa ja sitä ylläpitää Manitoban aluehallinto. Lentoonlähtöjä ja -laskuja oli vuonna 2008 yhteensä 2 124.


title: Baseballin SM-sarja 1989

text: Baseballin SM-sarja 1989 oli lajin yhdeksäs sarjakausi Suomessa.Semifinaalit:


title: Baseballin SM-sarja 1989

text: Pronssiottelu:


title: Baseballin SM-sarja 1989

text: Loppuottelut:


title: Sallamaari Muhonen

text: Sallamaari Susanna Muhonen (ent. Repo ja Nieminen, s. 30. lokakuuta 1964 Savonlinna) on toimittaja, poliitikko ja viestintäalan asiantuntija. Hän toimi Kataisen hallituksen kehitysministerin Heidi Hautalan virkamiessihteerinä vuosina 2011–2013 aina Hautalan eroon saakka.


title: Sallamaari Muhonen

text: Toimittajaisän lapseksi syntynyt Muhonen asui perheensä kanssa Savonlinnan lisäksi Lahdessa, Riihimäellä, Mikkelissä, Outokummussa, Kerimäellä ja Tuusulassa. Toisen lukiovuoden jälkeen hän muutti yksin Helsinkiin. Sukulaissieluja nuori nainen löysi ”mustahuulien” kokoontumispaikasta Lepakossa. Lehti-ilmoituksella haettiin jäseniä uudelleen kasattavaan Belaboris-yhtyeeseen, ja hän vastasi ilmoitukseen ystäviensä Minna ja Saara Soisalon kanssa. Singlejulkaisu ”Rakkauden jälkeen” jäi kokoonpanon ainoaksi, mutta on saanut hittinä radiosoittoa 2000-luvullakin. Belaboris-lämmittely jäi vuoden projektiksi, mutta tutustutti Sallamaari Muhosen musiikkibisnekseen myös ”studion lasiseinän toisella puolella”.


title: Sallamaari Muhonen

text: Muhonen oli Helsingin kaupunginvaltuuston jäsen vuosina 1989–1992 ja uudelleen vuosina 1997–2004. Hän vaikutti ensin kulhialaisten ja sitten vihreiden riveissä. Hän on lisäksi ollut Vihreiden puoluehallituksen jäsen. Keväällä 2013 Muhonen oli Vihreiden naisten, Etelä-Helsingin vihreiden ja Helsingin vihreiden naisten ehdokas vihreiden puoluesihteeriksi. Hän on myös Uudenmaan liiton maakuntahallituksen jäsen.


title: Sallamaari Muhonen

text: Muhonen on lobannut naisasiaa European Women's Lobbyn varapuheenjohtajana Brysselissä. Hän on toiminut myös Nytkis ry:n puheenjohtajana 1990-luvulla. Hän on Kevan hallituksen jäsen ja HOK-Elannon hallintoneuvoston toinen varapuheenjohtaja vuonna 2013.


title: Sallamaari Muhonen

text: Muhonen on työskennellyt HYY Yhtymän opiskelijapalveluyhtiö Lyyran toimitusjohtajana, tullin viestintäyksikön päällikkönä, toimittajana, radio- ja televisiotuottajana, viestintäkonsulttina, IT-asiantuntijana ja muusikkona. Hän juonsi televisiossa "Suomi soikoon" -ohjelmaa ja "Joka kodin asuntomarkkinoita" sekä menestyi "Kymppitonni"-visailussa. Hän on tehnyt elokuvaroolin Anssi Mänttärin elokuvassa "Viimeiset rotannahat" (1985) vastanäyttelijänään Aki Kaurismäki. Hän on myös hoitanut Fazer Musiikin tekijänoikeusasioita Neuvostoliitossa. Tullihallituksen lisäksi hän on työskennellyt mainostoimistossa projektijohtajana.


title: Sallamaari Muhonen

text: Sallamaari Muhonen avioitui luovan johtajan ja Julkisen sanan neuvoston III varapuheenjohtajan Anssi Järvisen kanssa kesäkuussa 2016.


title: Sławomir Mrożek

text: Sławomir Mrożek (29. kesäkuuta 1930 Borzęcin, Puola – 15. elokuuta 2013 Nizza, Ranska) oli kansainvälisesti tunnetuimpia puolalaisia näytelmäkirjailijoista. Hän kuului vuoteen 1963 saakka Puolan yhdistyneeseen työväenpuolueeseen mutta poistui sitten itäblokin alueelta pitkäksi aikaa ja palasi Puolaan vasta vuonna 1996.


title: Sławomir Mrożek

text: Mrożekin teoksia ovat "Tango" (1964) ja "Emigrantit" (1974). Satiiristen näytelmiensä ohella hän on tehnyt pilapiirroksia. Mrożek sai vuonna 1971 Itävallan valtionpalkinnon eurooppalaisesta kirjallisuudesta.


title: Sławomir Mrożek

text: Mrożek kuoli Nizzassa elokuussa 2013. Hän oli asunut Ranskassa meksikolaisen vaimonsa kanssa vuodesta 2008.


title: Sławomir Mrożek

text: Suomeksi Mrożekin näytelmistä on esitetty "Avomerellä" (Na pelnym morzu), "Emigrantit" tai "Pakolaiset" (Emigranci), "Karol" (Karol), "Koiran ystävä ymmällä" (Kynolog w rozterce), "Lumottu yö" (Czarowna noc), "Luutnantin kuolema" (Smierc poruncznika), "Muotokuva" (Portret), "Onnellinen tapahtuma" (Szczęśliwe wydarzenie), "Poliisi" tai "Pommi" (Policjanci), "Striptease" (Strip-tease), "Tango" (Tango) sekä "Toinen erä" tai "Toinen ruokalaji" (Drugie danie).


title: Baseballin SM-sarja 1988

text: Baseballin SM-sarja 1988 oli lajin kahdeksas kausi Suomessa. Runkosarjan jälkeen kolme parasta pelasi loppusarjan ja mestariksi nousi Devils.


title: Baseballin SM-sarja 1990

text: Baseballin SM-sarja 1990 oli lajin kymmenes sarjakausi Suomessa.


title: Baseballin SM-sarja 1995

text: Baseballin SM-sarja 1995 oli lajin 14. SM-sarjakausi. Loppuottelussa kohtasivat Puumat ja Athletics.


title: Baseballin SM-sarja 1996

text: Baseballin SM-sarja 1996 oli lajin 15. SM-sarjakausi. Loppuottelussa kohtasivat Athletics ja Expos, molemmat Espoosta.


title: The Ecstasy of Gold

text: The Ecstasy of Gold on Ennio Morriconen vuonna 1966 säveltämä kappale Sergio Leonen elokuvaan "Hyvät, pahat ja rumat" ja sen saman nimiselle soundtrackille. Kappale soi kohdassa, jossa Eli Wallachin esittämä Tuco etsii hautausmaalta hautaa, joka sisältää 200 000 dollaria kultakolikoita. Kappaletta on käytetty monissa muissa yhteyksissä ja siitä on tehty useita covereita.


title: The Ecstasy of Gold

text: Yhdysvaltalainen metallimusiikkia soittava Metallica on käyttänyt kappaletta vuodesta 1983 lähtien keikkojensa introna. Kappaleesta on tehty uusi versio Metallican ja Michael Kamenin johtaman San Franciscon sinfoniaorkesterin yhteistyössä albumille "S&M" vuonna 1999. Metallica on vuonna 2007 tehnyt instrumentaaliversion kunnianosoituksena albumille "We All Love Ennio Morricone".


title: The Ecstasy of Gold

text: Maailman arvostetuimpiin sellisteihin kuuluva Yo-Yo Ma soittaa kappaleen albumillaan "Yo-Yo Ma Plays Ennio Morricone".


title: Lilyjets

text: Lilyjets on norjalainen tyttöbändi, jonkä jäseniä ovat Lisbeth Marie T. Mjaugo (s. 1983), Kine Lee T. Aksnes (s. 1984) ja Tinki Tønseth Troye (s. 1984). He aloittivat laulamisen ja sanojen kirjoittamisen yhdessä jo nuorina. Bändin levy-yhtiö on pohjoismaalainen Bonnier Amigo Music Group.


title: Lilyjets

text: Yhtyeen ensimmäinen single "Going Blind" julkaistiin vuonna 2005 ja laulu menestyi hyvin varsinkin kotimaassaan Norjassa, kuten myös single "Perfect Picture", joka julkaistiin vuonna 2006.


title: Lilyjets

text: Helsingissä pidetyissä NRJ Radio Awardseissa tammikuussa 2006 yhtye voitti palkinnon "Best Nordic Hit" (paras pohjoismaalainen hitti).


title: Leopold Kronecker

text: Leopold Kronecker (7. joulukuuta 1823 Liegnitz, Preussi – 29. joulukuuta 1891 Berliini, Saksa) oli preussinjuutalainen matemaatikko.


title: Leopold Kronecker

text: Kronecker opiskeli Berliinin yliopistossa. Häntä opettivat muun muassa Ernst Kummer ja Peter Gustav Dirichlet. Opinnäytteensä hän suoritti lukuteorian alalla. Tutkinnon jälkeen Kronecker omistautui kahdeksaksi vuodeksi liike-elämälle, mutta palasi Berliiniin nykyisen Humboldt-yliopiston professuuriin laajennettuaan Evariste Galois'n yhtälöteoriaa.


title: Leopold Kronecker

text: Kroneckerin tunnettu motto oli, että algebran ja matemaattisen analyysin on perustuttava kokonaislukuihin. E. T. Bell väittää hänen todenneen, että Jumala on luonut kokonaisluvut, kaikki muu on ihmisen keksintöä..


title: Leopold Kronecker

text: Kroneckerin merkittäviä saavutuksia ovat muun muassa Kroneckerin symboli (a|n) , joka on Jacobin symbolin yleistys sekä muun muassa Kroneckerin lemma. Hänen mukaansa on saanut nimensä myös Kroneckerin delta, joka saa arvon 0 tai 1 riippuen siitä, ovatko siihen liitetyt luvut yhtäsuuret vai eivät. Sen sijaan klassinen Kroneckerin rajavakio s, joka esiintyy muun muassa Dedekindin eetafunktiossa, ei ole hänen tuotostaan.


title: Owl City

text: Owl City on yhdysvaltalaisen laulaja-lauluntekijä Adam Youngin perustama eletronic/synthpop -projekti. Hän perusti sen vuonna 2007 Owatonnassa, Minnesotassa. Young loi projektin tehtyään musiikkia vanhempiensa kellarissa. Adam Young levitti musiikkiaan MySpacen kautta ennen kuin solmi levytyssopimuksen Universal Republicin kanssa. Owl City on tehtynyt musiikkia mm. elokuviin Räyhä-Ralf, Croodit ja Smurffit 2.


title: Owl City

text: Owl City tuli tunnetuksi singlensä "Fireflies" ansiosta, joka ylsi top 25 -listojen kärkeen monessa maassa, myös Suomessa.


title: Vilho Selinheimo

text: Kaarle Yrjö Vilho Selinheimo (vuoteen 1906 Selin, 9. lokakuuta 1870 Pori – 15. huhtikuuta 1937 Helsinki) toimi Suomen eläinsuojeluyhdistyksen puheenjohtajana 1927–1931.


title: Vilho Selinheimo

text: Selinheimo opiskeli oikeustiedettä ja tutkinnon suoritettuaan hän palveli senaatin oikeusosastolla ja kirkollisten asiain toimituskunnassa. Vuonna 1911 varatuomari Selinheimo valittiin Suomen eläinsuojeluyhdistyksen johtokuntaan. Kun hänet 1912 nimitettiin Mikkelin läänin ensimmäiseksi lääninsihteeriksi, ryhtyi hän innolla ajamaan eläinsuojelun asiaa sekä perusti Mikkelin eläinsuojeluyhdistyksen.


title: Vilho Selinheimo

text: 1917 Selinheimo palasi Helsinkiin valtioneuvoston esittelijäksi. Vuodesta 1918 hän toimi Suomen eläinsuojeluyhdistyksen sihteerinä ja vuodesta 1923 varapuheenjohtajana. Kun pitkäaikainen puheenjohtaja T. K. Forstén kuoli 1927, valittiin Selinheimo hänen seuraajakseen. Lopulta Selinheimon ura yhdistyksen puheenjohtajana kariutui erimielisyyksiin palkkioista, sillä köyhtynyt yhdistys ei voinut maksaa korvausta luottamushenkilöilleen.


title: Vilho Selinheimo

text: Selinheimo oli useiden koti- ja ulkomaalaisten eläinsuojeluyhdistysten kunniajäsen. Lisäksi hän harrasti muun muassa sukututkimusta. Vilho Selinheimon poika oli anarkisti ja antimilitaristi Aarne Selinheimo.


title: Tor Westman

text: Tor Harald Selim Westman (2. helmikuuta 1897 Kirkkonummi – 19. toukokuuta 1953 Helsinki) toimi vuosina 1932–1953 Suomen eläinsuojeluyhdistyksen puheenjohtajana.


title: Tor Westman

text: Westman kirjoitti ylioppilaaksi vuonna 1918. Toimittuaan jonkin aikaa liikealalla hän siirtyi opiskelemaan teologiaa ja ansaitsi elantonsa kappalaisena. Vuonna 1921 hän avioitui eläinsuojeluyhdistyksen puheenjohtajan ja puuhamiehen T. K. Forsténin tyttären Sylvian kanssa ja tuli näin vedetyksi mukaan yhdistyksen toimintaan. Westman valittiin varapuheenjohtajaksi appensa kuoltua 1927 ja puheenjohtajaksi 1932, kun Vilho Selinheimo luopui tehtävästä.


title: Tor Westman

text: Westman työskenteli aktiivisesti kansainvälisessä eläinsuojelutyössä. Hän oli vahvasti mukana perustamassa Eläinsuojelun Maailmanliittoa 1950 Hollannissa ja hänet valittiin myös järjestön liittohallitukseen. Hän sai Tanskan eläinsuojelun kultaisen ansiomerkin vuonna 1950.


title: Tor Westman

text: Westmanin kuoltua 1953 äkilliseen tautiin Suomen eläinsuojeluyhdistyksen puheenjohtajuus siirtyi Eero Corellille.


title: Virallisperiaate

text: Virallisperiaate eli offisiaaliperiaate tarkoittaa, että oikeusprosessin kohteesta ja oikeudenkäynnin kulusta määrääminen kuuluu viranomaisille ja oikeudenkäynnin alettua tuomioistuimelle. Periaate koskee tuomioistuimen ja asianosaisten välisiä suhteita. Sen vastakohta on määräämisperiaate. Virallisperiaatetta noudatetaan virallisen syytteen alaisissa rikosjutuissa ja indispositiivisissa riita-asioissa eli jutuissa, joissa sovinto ei ole sallittu. Tällaisten riita-asioiden tietyt prosessitoimet tosin noudattavat määräämisperiaatetta.


title: Virallisperiaate

text: Rikosasioissa virallisperiaate tarkoittaa muun muassa, että syytteen nostaminen kuuluu viralliselle syyttäjälle. Syytteen nostamisen jälkeen asianosaiset eivät saa määrätä oikeudenkäynnin kohteesta eivätkä sen kulusta. Syyttäjällä pitää olla perusteltu laillinen syy, jotta hän voi luopua syytteen ajamisesta. Syyttäjä ei saa sopia juttua epäillyn eikä syytetyn kanssa. Periaatteessa syytettyä ei voida tuomita rangaistukseen pelkästään tunnustuksen perusteella, eikä syytetyn tekemä rangaistusvaatimuksen myöntäminen sido tuomioistuinta. Kuitenkin rikosjutuissa "määräämisperiaate" vaikuttaa siten, ettei tuomioistuin saa tuomita rikoksesta, josta syytteessä ei ole vaadittu hänelle rangaistusta.


title: Virallisperiaate

text: Indispositiivisissa riita-asioissa ja hakemusasioissa virallisperiaate tarkoittaa, etteivät asianosaiset voi tehdä sovintoa eivätkä siirtää asiaa välimiesoikeuden ratkaistavaksi. Tällöin tuomioistuinta ei sido vastapuolen vaatimuksen oikeaksi myöntäminen, ja tuomioistuin saa päättää, miten tunnustus vaikuttaa todisteena (oikeudenkäymiskaaren 17 luku 4 § 2 mom.). Aloite oikeudenkäynnin aloittamiseksi tulee kuitenkin yleensä asianosaiselta. Määräämisperiaatetta noudatetaan siinä, ettei oikeus saa tuomita enempää tai muuta kuin asianosainen on vaatinut.


title: Eero Corell

text: Karl Eero Harald Corell (28. heinäkuuta 1900 Lammi – 22. heinäkuuta 1987) toimi Suomen eläinsuojeluyhdistyksen puheenjohtajana vuosina 1953–1981.


title: Eero Corell

text: Corell valmistui varatuomariksi 1930 ja työskenteli eri tehtävissä Vaasan hovioikeudessa. Vuonna 1949 hänet kutsuttiin korkeimman oikeuden varajäseneksi Helsinkiin ja kaksi vuotta myöhemmin nimitettiin korkeimman oikeuden vakituiseksi jäseneksi. Vuonna 1957 hän palasi Vaasaan hovioikeuden presidentiksi, missä tehtävässä toimi eläkkeelle siirtymiseen saakka.


title: Eero Corell

text: Corell löysi tiensä Suomen eläinsuojeluyhdistyksen toimintaan jo lapsuudessa. Seuran pitkäaikainen puheenjohtaja T. K. Forstén oli hänen enonsa. Seuran johtokuntaan Corell tuli suoraan Tor Westmanin varapuheenjohtajaksi 1952, ja Westmanin äkillisesti kuoltua Corell valittiin puheenjohtajaksi 1953.


title: Eero Corell

text: Corell kiinnitti jo ammattitaustansakin vuoksi erityistä huomiota eläinsuojelulainsäädännön kehittämiseen. Vuoden 1971 eläinsuojelulaki oli pitkälti hänen sitkeän työskentelynsä tulosta.


title: Eero Corell

text: Corell osallistui aktiivisesti eläinsuojelun kansainväliseen toimintaan. Hänet kutsuttiin Kansainvälisen eläinsuojelujärjestön ISPA:n johtokunnan neuvoa-antavaksi jäseneksi. Yhdistyksen kultaisen ansiomerkin hän sai 1960; Ruotsin, Norjan ja Tanskan eläinsuojeluyhdistysten kultaisilla ansiomerkeillä hänet oli palkittu jo aiemmin.


title: Hakon Westermarck

text: Hakon Walter Westermarck (10. kesäkuuta 1912 Helsinki – 27. marraskuuta 1995 Helsinki) toimi Suomen eläinsuojeluyhdistyksen puheenjohtajana vuosina 1981–1985.


title: Hakon Westermarck

text: Ruotsissa koulutuksensa saanut Westermarck kuului sotien jälkeen perustetun Eläinlääketieteellisen korkeakoulun ensimmäisiin opettajiin. Eläinläketieteen tohtoriksi hän väitteli vuonna 1952. Westermarck nimitettiin farmakologian ja toksikologian ensimmäiseksi professoriksi 1955, josta virasta hän jäi eläkkeelle 1976. Hän toimi myös Eläinlääketieteellisen korkeakoulun rehtorina 1973–1976.


title: Hakon Westermarck

text: Westermarck toimi Suomen eläinsuojeluyhdistyksen hallituksessa jäsenenä vuodesta 1974, varapuheenjohtajana 1978–1981 ja puheenjohtajana neljän vuoden ajan 1981–1985. Hänen mielestään eläinsuojelu ja alan järjestöissä toimiminen kuuluivat tärkeänä osana eläinlääkärin ammattikuvaan. Hän toimi myös Pohjoismaiden Eläinsuojeluneuvoston puheenjohtajana sekä Maailman eläinsuojeluyhdistyksen WSPA:n neuvoa-antavana johtokunnan jäsenenä.


title: Hakon Westermarck

text: Ruotsissa olon aikana Westermarck avoitui Alma Ingrid o.s. Lindholm (1914–2011) kanssa. Heidän lapsensa olivat Tuomas, Jan Mikael, Eva Marina sekä Joel.


title: Roe vastaan Wade

text: Roe vastaan Wade () oli Yhdysvaltain korkeimman oikeuden vuonna 1973 antama päätös, jonka mukaan Texasin osavaltion laki, joka kielsi abortit tapauksissa, jossa raskaus ei uhannut naisen henkeä, oli perustuslain vastainen. Päätös tehtiin äänin 7–2.


title: Roe vastaan Wade

text: Päätöksen mukaan naisilla on aborttiin liittyen oikeus yksityisyyteen perustuslain neljännentoista lisäyksen mukaan ja toisaalta syntymättömät sikiöt eivät ole henkilöitä ja niillä ei ole siksi lain suojaa.


title: Roe vastaan Wade

text: Oikeuden päätös teki pätemättömiksi monta osavaltio- ja liittovaltiotason rajoitusta, joilla säänneltiin oikeutta aborttiin. Päätös aloitti Yhdysvalloissa laajan, edelleen käynnissä olevan väittelyn abortista ja aborttilainsäädännöstä.


title: Roe vastaan Wade

text: Päätöksen puolesta äänestivät tuomarit Harry Blackmun, Warren E. Burger, William O. Douglas,  William J. Brennan Jr., Potter Stewart, Thurgood Marshall ja Lewis F. Powell Jr., ja sitä vastaan äänestivät Byron White ja William Rehnquist.


title: Roe vastaan Wade

text:
Oikeustapauksen nimi tulee salanimestä ”Jane Roe” (todellisuudessa Norma McCorvey), jonka
puolesta alkuperäinen haaste oli tehty ja Dallasin piirikunnan piirikunnansyyttäjästä Henry B. Wadesta, joka ajoi asiaa Texasin osavaltion puolesta. Myöhemmin McCorvey alkoi vastustaa aborttia, ja hän osallistui abortinvastaisiin protesteihin. Hän kuoli 69-vuotiaana 18. helmikuuta 2017.


title: Roe vastaan Wade

text: Tapauksesta tehtiin televisioelokuva "Roe vs. Wade", joka ensiesitettiin Yhdysvalloissa 1989 ja julkaistiin 1990-luvun alkupuolella Suomessakin VHS-videona. Elokuvassa näyttelevät muiden muassa Holly Hunter ja Kathy Bates.


title: Sandavágurin kivi

text: Sandavágurin kivi (FR 2 M) on riimukivi joka löytyi Sandavágurista Färsaarilta vuonna 1917. Nykyään kiven voi nähdä Sandavágurin kirkossa.


title: Sandavágurin kivi

text: Muinaisnorjaksi kivessä lukee: "Þorkell Ônundar sonr, austmaðr af Rogalandi, bygði þenna stað fyrst". Suomeksi se on suurin piirtein: "Þorkell Ônundarin poika, idänmies Rogalandista, asui tässä paikassa ensimmäisenä".


title: Sandavágurin kivi

text: Kirjoituksen mukaan Þorkell, kotoisin Rogalandista, Norjasta, oli ensimmäinen joka asettui alueelle asumaan. Hän on luultavasti yksi ensimmäisistä, ellei jopa ensimmäinen, siirtolaisista Sandavágurin alueella. Sekä riimut että kieli kyseisessä riimukivessä vastaavat sitä mitä käytettiin Rogalandissa 1200-luvulla.


title: Australialaiset kielet

text: Australialaiset kielet ovat Australian alkuperäiskansojen käyttämiä kieliä, jotka kuuluvat moneen eri kielikuntaan. 1800-luvulla australialaisia kieliä oli 350–750, mutta kielien määrä on vähentynyt alle 150:n. Kaikki paitsi 20 kieltä ovat suuressa vaarassa hävitä. Mikään australialaisista kielistä ei ole kovin suuri: puhujamäärältään suurimpiin kuuluva kieli tiwillä on noin 3000 puhujaa. Suurimmalla osalla kielistä on korkeintaan parikymmentä puhujaa.


title: Australialaiset kielet

text: Suurin australialainen kieliryhmä on Pama-Nyungan kieliryhmä, tosin siihen luokiteltavien kielten määrittelystä kiistellään. Pama-Nyungan ryhmään kuuluvat kielet kattavat valtaosan Australian mantereesta; muihin kieliryhmiin kuuluvia kieliä puhutaan lähinnä Australian pohjoisosissa. Eri kielten erot voivat olla huomattavia, mutta australialaisilla kielillä on erityisesti ääntämyksellisiä samankaltaisuuksia.


title: Australialaiset kielet

text: Australialaisiin kieliin luetaan joskus myös tasmanialaiset kielet, jotka hävisivät kun suurin osa tasmanialaisista menehtyi mustan sodan seurauksena.


title: Viljo Syrjämä

text: Viljo Johannes (Ville) Syrjämä (17. toukokuuta 1914 Paltamo - 13. kesäkuuta 1976 Oripää) oli suomalainen taidemaalari, kuvanveistäjä ja graafikko. Nuorukaisesta asti Oripäässä asunut Syrjämä oli opiskellut muun muassa Suomen taideyhdistyksen piirustuskoulussa. Hän maalasi varsinkin maisema- ja muotokuvia ja teki puuveistoksia. Myös piirustuksenopettajana toimineen Syrjämän huomattavimpana työnä pidetään perheen kotia, "Villa Villeä", jonka hän teki käytännöllisesti katsoen omin käsin alusta loppuun.


title: Viljo Syrjämä

text: Viljo Syrjämän isä Petter Johan Syrjämä (vuoteen 1935 asti Selin) toimi 1910-luvulla opettajana Kainuun kansanopistossa. Työnsä ohella hän suoritti teologisen tutkinnon, ja hänet vihittiin papiksi 1921. Perhe muutti Oripäähän 1928, jolloin hänet valittiin Oripään kirkkoherraksi. Syrjämä opiskeli Turun piirustuskoulussa 1931-1933 ja Suomen taideyhdistyksen piirustuskoulussa 1933-1938. Opintojensa päätteeksi Syrjämä sai stipendin Italiassa suoritettavia jatko-opintoja varten, mutta toisen maailmansodan syttymisen takia hän ei koskaan päässyt Italiaan.


title: Viljo Syrjämä

text: Viljo Syrjämä osallistui sekä talvi- että jatkosotaan Karjalankannaksella. Talvisodassa hän osallistui Summan ja Lähteen taisteluihin, ja hän haavoittui sodan lopulla. Jatkosodassa hän toimi aluksi koulutusupseerina, ja sodan loppupuolella hän oli mukana Lempaalan, Munakukkulan ja Vuosalmen taisteluissa. Sotilasarvoltaan hän oli vänrikki. Sodan jälkeen Syrjämä avioitui Kaisu o.s. Heinisuon (1918-2008) kanssa ja asettui asumaan ja työskentelemään taiteilijana Oripäähän. Vuonna 1949 Syrjämä otti vastaan piirustuksenopettajan työn Oripään seudun yhteiskoulusta. Hän toimi opettajana eläkkeelle jäämiseensä 1976 asti. Kaisu Syrjämä oli samassa koulussa musiikinopettajana. Syrjämillä oli yksi lapsi, poika Mikko (1947-2007).


title: Viljo Syrjämä

text: Syrjämä maalasi etenkin maisemakuvia, kukka-asetelmia sekä muotokuvia. Maisemamaalauksissaan Syrjämä kuvasi etenkin 1940- ja 1950-lukujen maaseutua, ja suurimman osan aiheistaan hän löysi kotiseutunsa lähistöltä. Luonto oli hänelle tärkeä, ja elementti, jota hän kuvasi erityisen mielellään, oli vesi. Syrjämä maalasi runsaasti omakuvia sekä perheenjäsenten muotokuvia. Lisäksi hän teki tilaustöitä. Syrjämän maalauksille olivat tyypillisiä tummahkot värit sekä voimakkaat siveltimenvedot. Syrjämä sai vaikutteita ainakin Unto Pusalta, Helene Schjerfbeckiltä ja Akseli Gallen-Kallelalta sekä Aleksis Kiven tuotannosta. Etenkin taiteilijan nuoruuden töissä näkyvät selvästi Gallen-Kallelan vaikutteet. Syrjämä omaksui 1930-luvulla ekspressionistisen tyylin, jonka vaikutteet näkyvät läpi Syrjämän tuotannon, joskin 1950-luvulla hän kokeili myös kubistisempaa tyyliä.


title: Viljo Syrjämä

text: Syrjämä oli myös kuvanveistäjä, joskin talvisodassa saatu olkapäävamma haittasi veistotyötä. Syrjämä teki etupäässä puuveistoksia, mutta kokeili myös muita materiaaleja kuten betonia. Syrjämä veisti pääosin ihmishahmoja. 1960-luvulla Syrjämä alkoi tehdä myös grafiikkaa, ja hän teki runsaasti puupiirroksia, joiden aiheina olivat hänen aikaisemmat maalauksensa.


title: Viljo Syrjämä

text: Syrjämä osallistui Turun taiteilijaseuran yhteisnäyttelyihin 1940-luvulta lähtien, ja hänellä oli kaksi yksityisnäyttelyä Turun taidemuseossa 1950-luvulla. Syrjämän töitä on muun muassa Turun Taidemuseon ja Ars Nova-museon kokoelmissa sekä Loimaan taidemuseon kokoelmissa.


title: Viljo Syrjämä

text: Syrjämän huomattavin taideteos on perheen koti, Oripäässä sijaitseva taiteilijakoti "Villa Ville". Talon esikuvana oli Italian Firenzessä sijaitseva San Marcon luostari, ja rakennuksen idean hän sai kirjassa näkemästään luostaria esittävästä valokuvasta. Kun sota esti Syrjämän lähdön Italiaan, niin Syrjämä päätti tuoda Italian Oripäähän. Syrjämä halusi rakentaa talon, joka olisi taiteilijalle kuvien ja tarinoiden lähde. Talo on kokonaan käsityötä, sillä Syrjämä teki jopa ulkovuorauksen tiilet ja huonekalut itse. Syrjämän talo oli perheen kotina vuoteen 2007 asti, ja Oripään kunta sai talon lahjoituksena 2008. Talon alakerrassa ovat asuintilat, ja yläkerrassa on taiteilijan ateljee. Talossa on myös huomattava kokoelma Syrjämän maalauksia ja veistoksia.


title: Fletcher vastaan Peck

text: Fletcher vastaan Peck () on Yhdysvaltain korkeimman oikeuden vuonna 1810 antama päätös, joka toimii ennakkotapauksena korkeimman oikeuden oikeudelle kumota osavaltioiden lakeja Yhdysvaltain perustuslain vastaisina.


title: Fletcher vastaan Peck

text: Kyseessä oli vuonna 1795 tehty maakauppa, jossa georgialaiset kansanedustajat myivät 35 miljoonaa eekkeriä (noin 140 000 km²) maata yksityisille ostajille, jotka myivät maata edelleen. Alkuperäinen kauppahinta oli 1,5 senttiä eekkeriltä. Kyseessä oli Yazoo-nimellä tunnettu alue, joka oli nykyisten Alabaman ja Mississippin alueilla. Kävi ilmi, että suurin osa kaupan puolesta äänestäneistä edustajista oli lahjottu, ja seuraavana vuonna osavaltion uusi parlamentti sääti lain, jolla kauppa kumottiin. John Peck oli ostanut kyseessä olevaa maata kolmannelta osapuolelta ja myynyt sitä edelleen Robert Fletcherille sillä lupauksella, että vuoden 1796 laki ei koskenut maata. Näin ei kuitenkaan ollut, ja Fletcher haastoi Peckin oikeuteen. Liittovaltion tuomioistuin päätti tapauksen Peckin hyväksi, jolloin Fletcher valitti siitä korkeimpaan oikeuteen.


title: Fletcher vastaan Peck

text: Oikeus päätti äänin 4–1 (tuomareita oli seitsemän, joista kaksi ei osallistunut tapauksen käsittelyyn), että kaupan mitätöinyt laki oli vastoin perustuslain sopimuspykälää ("Contract Clause"), ja se kumottiin. Vaikka alkuperäiseen kauppaan oli liittynyt korruptiota, olivat Peckin tekemät kaksi kauppaa laillisia. Oikeuden lausunnon kirjoittaneen oikeuden puheenjohtajan John Marshallin mukaan oikea tapa puuttua korruptioon oli äänestäminen, ja tapauksessa oli kyse vain omistusoikeudesta, johon ei voitu puuttua lainsäädännöllä.


title: Alkuperäisasukasjäljittäjät

text: Alkuperäisasukasjäljittäjät olivat Australian aboriginaaleja, jotka palvelivat Ison-Britannian alaisuudessa jäljittäjinä ja poliisijoukkoina. He olivat erinomaisia jäljittäjiä johtuen heidän kiertelevästä elämäntavastaan, Australian rajaseutusodissa he osoittautuivat tehokkaiksi yksiköiksi toiminnassa muita aboriginaaleja vastaan, tosin he syylistyivät useisiin verilöylyihin aboriginaaleja vastaan kohdistettujen kostotoimenpiteiden aikana.


title: Alkuperäisasukasjäljittäjät

text: Ensimmäisen kerran aboriginaaleista värvättyjä jäljittäjiä lienee käytetty vuonna 1834 Länsi-Australiassa kun kaksi aboriginaalijäljittäjää värvättiin etsimään kadonnutta kymmenvuotiasta poikaa Fremantlessa. Toinen tunnettu tapaus, jossa käytettiin aboriginaalijäljittäjiä, oli kolmen lapsen katoaminen Wimmerassa. Aboriginaalijäljittäjä nimeltä Djungadjinganook löysi heidät yhdeksän päivän etsimisen jälkeen. Kadonneiden etsimisen lisäksi monet Australian sisäosia tutkineet retkikunnat käyttivät aboriginaalijäljittäjiä.


title: Alkuperäisasukasjäljittäjät

text: Ensimmäinen alkuperäisasukasratsupoliisiyksikkö perustettiin vuonna 1842 Victoriassa Port Phillipin alueella. Heitä käytettiin turvaamaan kultaesiintymiltä Melbourneen tulevia retkikuntia. Lisäksi eurooppalaiset uskoivat, että koulutetut aboriginaalit hylkäisisivät kiertelevän elämäntapansa ja asettuisivat aloilleen, jolloin he toimisivat esimerkkinä myös muille aboriginaaleille.


title: Murha maalaiskylässä

text: Murha maalaiskylässä (alkuteos: "Murder at the Vicarage") on Agatha Christien kirjoittama rikosromaani. Se ilmestyi Britanniassa lokakuussa 1930 Collins Crime Clubin kustantamana. Eila Pennasen suomennos ilmestyi WSOY kustantamana 1954


title: Murha maalaiskylässä

text: "Murha maalaiskylässä" kertoo St. Mary Meadin kylän pappilassa tapahtuneesta murhasta, jota neiti Marple ryhtyy tutkimaan. Se on ensimmäinen Christien kirjoittama romaani neiti Marplesta. St. Mary Mead on rauhallinen pieni kylä, jossa kaikki tuntevat toisensa. Kylän neljä ikäneitoa pitävät huolen siitä, että kaikki myös ovat perillä kaikkien muitten tekemisistä. Tapahtumat käynnistyvät, kun eversti Protheroe haluaa keskustella Clementin kanssa kolehtirahoihin liittyvistä epäselvyyksistä. He sopivat tapaavansa illalla pappilassa. Clement kutsutaan kuitenkin kuolevan seurankuntalaisen luokse eikä ehdi peruuttaa tapaamista. Kuoleva seurakuntalainen ei kuitenkaan ole kuoleman kielissä – kyseessä oli pilasoitto. Kun Clement palaa pappilaan, hän ohittaa ovella omituisesti käyttäytyvä Reddingin ja työhuoneestaan hän löytää eversti Protheroen ammuttuna työhuoneestaan. Lääkäri ja poliisi ovat pian paikalla. Lääkäri pystyy määrittämään kuolinajan hyvin tarkkaan.


title: Murha maalaiskylässä

text: Kaikkien yllätykseksi Lawrence Redding tunnustaa murhan. Vielä suurempi yllätys on, että vähän myöhemmin myös Anne Protheroe tunnustaa murhan. Neiti Marplen vihjeen perusteella poliisi saa selville, että Reddingillä ja rouva Protheroella on suhde ja kumpikin tunnusti, koska arveli toisen tehneen murhan.


title: Murha maalaiskylässä

text: Tutkimukset näyttävät olevan umpikujassa. Reddingin ja Anne Protheroen tunnustukset on hylätty. Kenenkään ei ole nähty menevän pappilaan. Anne Protheroe meni sinne, mutta hänellä ei voinut olla asetta mukanaan. Metsästä oli myöhemmin kuulunut laukaus, joka useiden todistajien mukaan vaikutti 'omituiselta'. Murha-ase – Reddingin pistooli – oli hänen studionsa hyllyllä ja kuka tahansa olisi voinut ottaa sen. Puhelu Clementille osoitti että murha oli suunniteltu etukäteen.


title: Murha maalaiskylässä

text: Tapaus alkaa selvitä, kun Clement saa epämääräisen puhelun Hawesilta. Clement rientää paikalle ja löytää nukkuvan Hawesin. Eversti Melchett tajuaa kuitenkin, että Hawes on myrkytetty. Hawes kiidätetään ajoissa sairaalaan. Hawesilta löytyy kirje, jonka perusteella hän olisi Protheroen murhaaja (Hawes oli varastanut kolehtirahoja). Neiti Marple saapuu myös paikalle (Melchettin puhelu lääkärille yhdistettiin ensin vahingossa neiti Marplelle) ja selittää oman teorinsa tapahtumien kulusta. Hawesin yritti murhata Lawrence Redding, koska hän halusi, että Hawesia syytettäisiin myös eversti Protheroen murhasta. Anne Protheroe ampui everstin. Redding oli käynyt aikasemmin päivällä pappilassa ja piilottanut aseen kukkaruukkuun. Sitten hän soitti pilasoiton Clementille, jotta tämä olisi poissa paikalta. Kun eversti on odottamassa Clementiä pappilan työhuoneessa, hänen vaimonsa kävelee neiti Marplen puutarhan ohitse pappilaan ja pysähtyy juttelemaan. Näin neiti Marple voi myöhemmin vannoa, ettei rouva Protheroella voinut olla asetta. Anne menee pappilan työhuoneeseen, ottaa aseen kukkaruukusta ja ampuu everstin. Hän laittaa sitten aseen takaisin kukkaruukkuun. Redding menee myöhemmin hakemaan aseen ja tapaa ovella suunnitelman mukaisesti Clementin. Sen jälkeen kumpikin tunnustaa vuorollaan murhan ja vapautuvat siten epäilyksistä.


title: Murha maalaiskylässä

text:
Kaikesta tästä ei kuitenkaan ole todisteita, joten Reddingille asetetaan ansa: hänen annetaan ymmärtää, että joku oli nähnyt hänen vaihtavan Hawesin lääkkeet. Redding joutuu paniikkiin ja poliisi saa tarvitsemansa todisteet.
"Times Literary Supplement" -lehden arvostelussa 6. marraskuuta 1930 esitettin useita kysymyksiä siitä, kuka murhaaja voisi olla ja miksi. Arvostelun johtopäätöksenä oli: "Salapoliisiromaanina sen ainoa heikkous on siinä, että on vaikea uskoa syyllisen tehneen murhan niin nopeasti ja äänettömästi. Kirjan kolme karttaa murhapaikasta, puutarhasta ja kylästä osoittavat, että melkeinpä näkö- ja kuuloetäisyydellä rikoksen tapahtuessa oli neiti Marple, joka aina oli perillä kylän tapahtumista ja veti niistä pahimmat mahdolliset johtopäätökset. Seurakunnan kolme muuta 'juorutätiä' (hienosti kuvattuja hahmoja) olivat pappilan muut lähimmät naapurit. Kuitenkin neiti Marple päätyy lopussa oikeaan ratkaisuun - mutta ei voi olla miettimättä, olisiko hän todellisessa elämässä ratkaissut sen nopeammin".


title: Murha maalaiskylässä

text: "The New York Times Book Review" -lehden arvostelu 30. marraskuuta 1930 alkoi toteamuksella "Lahjakas neiti Christie ei ole parhaimmillaan uusimmassa rikostarinassaan. Se ei ole merkittävä lisäys hänen saavutuksiin salapoliisiromaanin alalla." Arvostelu jatkui: "paikallinen vanhapiikojen sisarkunta esitellään lukuisten huhujen ja juorujen kera. Osa siitä on varsin pitkälle menevää ja lukija todennäköisesti kyllästyy siihen kaikkeen – etenkin herttaiseen neiti Marpleen, joka on tapauksen etsivänä." Arvostelija esitti sitten yhteenvedon juonesta ja päätti arvostelun sanoihin: "Ratkaisu on todellinen antikliimaksi."


title: Murha maalaiskylässä

text: H.C. O'Neill kirjoitti 12. joulukuuta 1930 "The Observer" -lehdessä: "tässä on yksioikoinen tarina, jossa miellyttävällä tavalla esitetään vääriä johtolankoja pahaa-aavistamattomalle lukijalle. Kirjailijalla on varsin omaperäinen uusi keino arvoituksen säilyttämiseksi. Hän paljastaa sen alussa, kääntää sen sitten ylösalaisin ja näennäisesti todistaa, ettei se voi olla totta... Mikä on omiaan luomaan hämmennystä lukijassa."


title: Murha maalaiskylässä

text: "Daily Express" -lehdessä Harold Nicolson kirjoitti 16. lokakuuta 1930: "Olen lukenut Christieltä parempia teoksia, mutta se ei tarkoita, että hänen tuorein kirjansa ei olisi huvittavampi, hauskempi ja mukaansatempaavampi kuin salapoliisiromaanien suuri massa."


title: Murha maalaiskylässä

text: Robert Barnard: "Ensimmäinen tutustumisemme St. Mary Meadiin, tuohon varkauksien, petosten, aviorikosten ja jopa murhien tyyssijaan. Mikähän lukijoiden mielestä on niin herttaista tällaisissa tarinoissa? Ratkaisu on jokseenkin epäuskottava, mutta suurempaa valituksen aihetta ei ole, sillä kirjassa on lukuisia herkullisia yksityiskohtia. Ja ensimmäisen neiti Marple -romaanin tuhti annos kyynisyyttä vastaa paremmin nykylukijoiden makua kuin myöhempien romaanien siirappimaisuus."


title: Murha maalaiskylässä

text: Moie Charles ja Barbara Toy sovittivat romaanin näytelmäksi 1949 ja sen kantaesitys oli 16. joulukuuta 1949 Playhouse Theatressa West Endissä. Neiti Marplea näytteli Barbara Mullen.


title: Murha maalaiskylässä

text: Romaanin ensimmäinen televisioversio oli saksalainen "Mord im Pfarrhaus" 1970.


title: Murha maalaiskylässä

text: BBC:n tuottamassa "Neiti Marple" -sarjassa "Murha maalaiskylässä" esitettiin 25. joulukuuta 1986. Se oli sarjan viides jakso. Pääosissa olivat:


title: Murha maalaiskylässä

text:
Granada Televisionin tuottamassa "Neiti Marple" -sarjassa "Murha maalaiskylässä" esitettiin 2004 ensimmäisen tuotantokauden toisena jaksona. Pääosissa olivat:
Ranskalainen "Norma" (Norbert Morandière) muokkasi romaanin sarjakuvaksi "L'Affaire Protheroe" 2005. Englanninkielinen käännös "The Murder at the Vicarage" ilmestyi 2008 (ISBN 0-00-727460-2). Kirjan omistuskirjoitus on:
"Rosalindalle"


title: Murha maalaiskylässä

text: Rosalind Hicks (1919-2004) on Agatha Christien ja Archibald Christien (1890-1962) tytär ja Agathan ainut lapsi. Rosalind oli 11-vuotias romaanin julkaisuajankohtana.


title: Kirkjubøurin kivi

text: Kirkjubøurin kivi (FR 1) on riimukivi, joka löytyi Pyhän Olavin kirkosta Kirkjubøuristä Färsaarilta. Se löytyi vuonna 1832 ja on ajoitettu viikinkiaikaan. Nykyään se on Färsaarten Kansallismuseossa Torshavnissa yhdessä muitten Färsaarilta löytyneiden riimukivien kanssa.


title: Kirkjubøurin kivi

text: Muinaisnorjaksi kivessä lukee: "... ... Vígulfi(?) unni róa". Suomeksi se on suurin piirtein: "... ... antakoon rauhan Vígulfille".


title: Joe Cada

text: Joseph "Joe" Cada (s. 18. marraskuuta 1987) on yhdysvaltalainen pokeriammattilainen, joka voitti vuoden 2009 World Series of Pokerin pääturnauksen. Turnauksen ykköspalkinto oli 8 546 435 dollaria. Finaalipöydän kaksinpelissä hän kukisti yhdysvaltalaisen metsurin Darvin Moonin. Cadasta tuli 21-vuotiaana kaikkien aikojen nuorin pääturnauksen voittaja.


title: Joe Cada

text: Elokuussa 2009 Cada solmi sponsorisopimuksen nettipokerihuone PokerStarsin kanssa.


title: Joe Cada

text: Marraskuussa 2009 Cadan pokeriuran turnausansiot olivat yli 8,5 miljoonaa dollaria.


title: Gunnar Strömstén

text: Gunnar Valfrid Strömstén (23. tammikuuta 1885 – 10. joulukuuta 1963) oli suomalainen pikaluistelija.


title: Gunnar Strömstén

text: Strömstén sijoittui yleisluistelun MM-kilpailuissa toiseksi Helsingissä 1906 ja ensimmäiseksi Trondheimissä 1907. Vuoteen 1907 saakka ei kuitenkaan jaettu mitaleita ja mestaruusarvoonkin vaadittiin vähintään kolme matkavoittoa. Strömstén saavutti kaksi ja jakoi 500 m voiton norjalaisen Steenin kanssa molempien luisteltua 48,0. 500 metrin voitosta järjestettiin kuitenkin uusinta, jossa Steen oli parempi ajalla 47,4. Kahden matkavoiton ansiosta Strömstén sai Trondheimissa kuninkaanmaljan. Strömsen voitti kisoissa 5 000 metrin matkan ajalla 9.27,6 ja 10 000 metrin matkan ajalla 19.09,4. Davosin MM-kilpailuissa 1908 hän sijoittui neljänneksi ja Helsingissä 1910 seitsemänneksi. Vuonna 1912 hän sai hopeaa sekä Tukholman EM-kilpailuissa että Oslon MM-kilpailuissa. Seuraavana vuonna hän sijoittui Helsingin MM-kilpailuissa kahdeksanneksi. Vuoden 1922 Helsingin EM-kilpailuissa hän keskeytti.


title: Gunnar Strömstén

text: Strömstén voitti yleisluistelun Suomen-mestaruuden 1907 ja 1913. Vuoden 1906 SM-kisoissa hän oli voittanut 5 000 metrin matkan ajalla 9.26,8, mutta mestaruus meni kaksi matkaa voittaneelle Johan Wikanderille. Seuraavana vuonna Strömsén oli nopein 500 metrillä ajalla 48,2 sekä 5 000 metrillä ajalla 9.08,2, mikä riitti SM-kultaan. Vuonna 1913 Strömsen voitti 1 500 metriä, jossa hän luisteli 2.36,8 sekä 10 000 metriä, jonka voittoaika oli 19.18,0. Hän keräsi kisoissa yhteensä 6 sijapistettä, mikä toi hänelle toisen SM-kullan. Seuraavana vuonna Strömsén oli nopein vielä 500 metrillä ajalla 48,9.


title: Gunnar Strömstén

text: Strömstén teki urallaan kolme Suomen-ennätystä. Vuonna 1906 hän paransi Franz Fredrik Wathénin kotimaan ratojen 1 500 metrin ennätystä 2,2 sekunnilla aikaan 2.30,8. Ennätys pysyi voimassa vuoteen 1909, jolloin Arne Schrey rikkoi sen. Vuonna 1908 Strömstén rikkoi Wathénin kansainvälisten ratojen 10 000 metrin Suomen-ennätyksen 40 sekunnilla. Uusi ennätys oli 18.04,0. Se pysyi voimassa 14 vuotta, kunnes Waldemar Bergström paransi sitä vuonna 1922. Strömstén luisteli 1912 5 000 metrillä uuden kansainvälisten ratojen Suomen-ennätyksen 8.53,3. Vanha Wathénin ennätys parani 4,7 sekunnilla. Strömsténin ennätys rikkoutui kaksi vuotta myöhemmin, kun Julius Skutnabb saavutti ajan 8.46,0.


title: Augmentti (ruotujakolaitos)

text: Augmentti (myös aputila, akumentti, akumenttitalo) oli ruotujakoisessa sotalaitoksessa ratsutilalle määrätty aputila, joka maksoi veronsa päätilalle, jos tämän omat verot eivät riittäneet ratsumiehen ja hevosen kustannuksiin.


title: Knaapi

text: Knaapi voi tarkoittaa seuraavia:


title: Lullaby (Jewelin albumi)

text: Lullaby on yhdysvaltalaisen laulaja-lauluntekijä Jewelin albumi vuodelta 2009. Albumi koostuu pääosin kehtolauluista, joista osa on Jewelin itsekirjoittamia kappaleita ja osa cover-versioita.


title: Lullaby (Jewelin albumi)

text: Jewel on sanonut, että albumi sopii sekä lapsille että aikuisille. "Se ei ole pelkästään lastenlevy - se on tunnelmalevy. Albumin musiikki rauhoittaa lapsia, mutta myös aikuiset voivat nauttia siitä ja rentoutua sen parissa."


title: Lullaby (Jewelin albumi)

text: Albumi ylsi Yhdysvalloissa Billboard 200 -listan sijalle 117.


title: U2 360° Tour

text: U2 360° Tour oli irlantilaisen rock-yhtye U2:n vuosina 2009–2011 järjestämä kiertue, joka seurasi yhtyeen vuoden 2009 studioalbumia "No Line on the Horizon". Kiertueella U2 konsertoi stadioneilla Pohjois- ja Etelä-Amerikassa, Euroopassa, Australiassa, Uudessa-Seelannissa ja Afrikassa. Kiertue sai nimensä ympyränmuotoisesta lavarakennelmasta ja siitä, miten yleisö sijoittui konserttilavan ympärille. Kiertueen lavarakennelma The Claw oli 50 metriä korkea ja koostui äänentoistojärjestelmästä sekä laajenevasta lieriönmuotoisesta videonäytöstä, ja se on suurin koskaan rakennettu lavarakennelma.


title: U2 360° Tour

text: Kaikki kiertueen konserteista olivat loppuunmyytyjä. Moni konserteista myytiin loppuun vain minuuteissa lipunmyynnin alkamisen jälkeen. The Claw -rakennelman vaativan rakentamisen ja kuljettamisen vuoksi yhtyeellä oli kiertueen aikana käytössään kolme erillistä lavarakennelmaa. Konserttien 360-asteinen tuotanto kasvatti monien stadioneiden yleisökapasiteettia jopa 25 prosentilla, minkä johdosta U2 teki yleisöennätyksiä yli 60 konsertissaan. U2 360° Tourin show käsitti monia eri teemoja: eräs näistä oli ulkoavaruus, sillä The Claw muistutti ulkoisesti avaruusalusta. Konserteissa esitettiinkin muun muassa videoviestejä Kansainväliseltä avaruusasemalta. Konserttien yhteiskuntapoliittisia puolia edustivat muun muassa Desmond Tutun ja Aung San Suu Kyin videoviestit. Myös yhtyeen settilista vaihteli: vuoden 2010 konserteissa esitettiin julkaisemattomia kappaleita, ja vuonna 2011 yhtye soitti enemmän 1990-luvun kappaleitaan juhlistaakseen 20 vuotta täyttänyttä albumiaan "Achtung Baby".


title: U2 360° Tour

text: Kiertue käynnistyi 30. kesäkuuta 2009 Barcelonasta, Espanjasta ja päättyi 30. heinäkuuta 2011 Monctoniin, Kanadaan. Yhtye taltioi vuoden 2009 lokakuussa konserttinsa Kalifornian Pasadenassa Rose Bowl -stadionilla konserttivideoksi "U2 360° at the Rose Bowl". Konsertti esitettiin myös suoratoistona YouTube-sivustolla. U2 360° Tour keräsi positiivisia arvioita niin yhtyeen faneilta kuin kriitikoiltakin, ja se oli päättyessään rikkonut lukuisia ennätyksiä. U2 360° Tour on muun muassa kaikkien aikojen tuottoisin konserttikiertue yli 736 miljoonan dollarin lipputuloillaan, sekä kaikkien aikojen eniten yleisöä kerännyt (yli 7,2 miljoonaa myytyä lippua) konserttikiertue.


title: U2 360° Tour

text: Helsingin olympiastadionin konsertit 20. ja 21. elokuuta 2010 valtasivat ennätyksellisen suuret konserttiyleisöt. Helsingin konsertti on vuonna 2009 alkaneen kiertueen 36. kaupunki. Kahtena konserttipäivänä arvioitiin osallistuvan yhteensä yli 104 000 kuulijaa. Innokkaimmat fanit olivat jonottaneet konserttiin pääsyä jo keskiviikosta 18. elokuuta lähtien. Edellisen kerran U2 esiintyi Suomessa vuonna 1997. U2:n kaksi Helsingin-konserttia olivat kiinnostaneet ihmisiä eri puolilla Eurooppaa. Esimerkiksi lauantaille myytiin pelkästään Baltian maihin 4 000 lippua. Paikalle saapuivat myös Viron presidentti Toomas Hendrik Ilves ja pääministeri Andrus Ansip.


title: Jerry Ferrara

text: Jerry Ferrara (s. 25. marraskuuta 1979 Brooklyn, New York) on yhdysvaltalainen näyttelijä. Hänet tunnetaan parhaiten Turtlen roolista televisiosarjassa "Entourage". Ferraralla on urallaan ollut myös useita elokuvarooleja.


title: Jerry Ferrara

text: Ferrara syntyi Brooklynissä ja opiskeli Abraham Lincoln High Schoolissa. Hänen sukujuurensa ovat Italiassa.


title: Tilda

text: Tilda on naisen etunimi, Matilda-nimen lyhentymä. Tildan nimipäivä on 14. maaliskuuta, samana päivänä kuin Matildankin. Vuoden 2017 loppuun mennessä on Suomessa Väestörekisterikeskuksen mukaan nimi on annettu 3 785 naiselle ja muutamalle miehelle.


title: Dynaset

text: Dynaset Oy on 1986 perustettu Ylöjärvellä toimiva hydrauliikka-alan yritys. Tilikaudella 2011–2012 yrityksellä oli 55 työntekijää ja sen liikevaihto oli 13,1 miljoonaa euroa. Liikevaihto kasvoi edellisestä tilikaudesta miltei 31 prosenttia.


title: Dynaset

text: Dynaset Oy oli 2000-luvun lopulla maailman suurin hydrauligeneraattorien, -korkeapainepumppujen ja -kompressorien valmistaja. Hydrauligeneraattorilla työkoneen hydraulienergiasta voidaan kehittää sähköä. Hydraulinen korkeapainevesipumppu soveltuu esimerkiksi katujen ja putkistojen korkeapainepesuun, pölynsidontaan ja korkeapainesammutukseen. Kompaktit hydraulikompressorit tuottavat käyttövoimaa pneumaattisille työkaluille.


title: Dynaset

text:
Dynasetin perustaja ja toimitusjohtaja Reijo Karppinen korjasi jo koululaisena autoja ja suunnitteli autohuoltoyrittäjän uraa. Sitten Karppinen innostuikin hydrauliikasta ja Dynaset Oy sai alkunsa.
Dynasetin tuotteiden valmistus tapahtuu Ylöjärvellä. Myyntiverkostona toimii useita jälleenmyyjiä kautta maailman, sekä oma vuonna 2006 avattu myyntitoimisto Hangzhoussa, Kiinassa. Yhtiöllä on 230 vientiasiakasta 43 maassa.


title: Dynaset

text: Dynaset Oy oli yksi vuoden 2011 Valtakunnallisen Yrittäjäpalkinnon saajista.


title: Moottorikelkka-freestyle

text: Moottorikelkka-freestyle on Freestyle motocrossista kehitetty moottorikelkkaurheilun muoto. Laji on esiintynyt elokuvissa kuten Slednecks, Ruff Riders ja R.O.C.K. Suosituimmat lajissa käytettävät kelkat ovat Polaris IQ 600 RR, Ski-Doo MXZ 800/Mach-Z sekä Arctic Cat Crossfire 8.


title: Moottorikelkka-freestyle

text: Levi LaVallee oli ensimmäinen maailmassa, joka teki onnistuneen tuplabackflipin X Games 2009 -tapahtuman aikana.


title: Baseballin SM-sarja 1994

text: Vuonna 1994 pelattiin Baseballin SM-sarjan 13.kausi. Loppuottelusarjassa kohtasivat Piraijat Riihimäeltä ja Espoon Athletics. Piraijat vei mestaruuden ensimmäisen kerran pääkaupunkiseudun ulkopuolelle.


title: Pielaveden ortodoksinen seurakunta

text: Pielaveden ortodoksinen seurakunta on lakkautettu ortodoksinen seurakunta, joka yhdistettiin Kuopion ortodoksiseen seurakuntaan vuoden 2005 alusta. Pielaveden ortodoksinen kirkko on pyhitetty apostoleille Pietari ja Paavali ja sen suunnitteli rakennusmestari W. Korhonen Laatokan Valamon luostarin Johannes Kastajan skiitan piirustusten mukaan. Kirkko vihittiin käyttöönsä 6. heinäkuuta 1958.


title: Pielaveden ortodoksinen seurakunta

text: Suomen ortodoksisen kirkon seurakuntajako on vuodelta 1950, ja Pielaveden seurakunnan yhdistäminen sen omasta aloitteesta Kuopion seurakuntaan oli ensimmäinen vuoden 1950 jakoon tehty muutos. Seurakuntien yhdistämisen syynä oli Pielaveden seurakunnan jäsenmäärän jatkuva pieneneminen ja taloudellisten toimintaedellytysten heikkeneminen. Seurakunnan tulos oli vuosina 1998—2002 ollut keskimäärin 8000 euroa alijäämäinen huolimatta keskusrahaston merkittävästä tuesta. Lakkauttamishetkellä seurakunnassa oli noin 600 jäsentä.


Suomalaisten nimien kirjainasu venäjänkielisessä tekstissä ilmenee seuraavasta taulukosta. Transkriptiotaulukko käsittää suomalaisten nimien ohella myös Suomessa esiintyvän ruotsinkielisen nimistön kirjoittamisen kyrillisin aakkosin.


title: Suomalaisten nimien kirjainasu venäjänkielisessä tekstissä

text: Taulukossa on esitetty kirjainten ja kirjainyhdistelmien venäjänkieliset vastaavuudet Kotimaisten kielten tutkimuskeskuksen suositusten mukaisesti siinä muodossa, kuin ne on esitetty "Kielikello"-lehdessä.


text: "Transkriptiokaavan kaksi tärkeintä periaatetta ovat seuraavat:


text: "Kaava pyrkii välttämään kirjavuuden lisääntymistä. Tämän vuoksi on soveltuvin kohdin käytetty ohjeena virolaisten erisnimien voimassa olevaa kyrillistä transkriptio-ohjetta sekä otettu huomioon Neuvostoliitossa jo vakiintunut käytäntö suomalaisten nimien siirtämisessä."


text: "Hankalin ongelma ovat suomen kielen pitkät vokaalit "yy", "ää" ja "öö", diftongit ja "j"-alkuiset yhtymät."


title: SAT

text: SAT tai Sat voi tarkoittaa seuraavia:


title: Kongon Akseli

text: Kongon Akseli () on Jouko Aaltosen ohjaama, vuonna 2009 valmistunut dokumenttielokuva. Se kertoo suomalaisista laivamiehistä Kongo-joella 1900-luvun alussa. Elokuvaa kuvattiin Kongon demokraattisessa tasavallassa ja Belgiassa.


title: Kongon Akseli

text: Kongo-joella työskenteli 1800-luvun lopussa ja 1900-luvun alussa 200–300 suomalaista laivamiestä. Kongon Akseli-elokuva kertoo heistä erään, Akseli Leppäsen (1879–1938) elämäntarinan. Akseli kohtaa Suomessa epäonnea yksityiselämässään. Belgian Leopold II:n siirtomaahallinto pestaa Skandinaviasta konemiehiä palvelukseensa Kongo-joelle, jonne myös Akseli Leppänen lähtee työskentelemään. Saavuttuaan Kongoon hyväsydäminen Akseli kohtaa kolonialismin julman todellisuuden, joka laittaa lopulta myös Akselin omat asenteet koetukselle. Elokuva perustuu Akseli Leppäsen päiväkirjoihin, valokuviin ja vanhoihin arkistofilmeihin.


title: Luoto (täsmennyssivu)

text: Luoto voi viitata johonkin seuraavista:


title: Shinanojoki

text: Shinanojoki () on Japanin pisin joki. Se on 367 kilometriä pitkä ja virtaa Naganon prefektuurin Kobushivuorelta Niigatan prefektuuriin ja laskee Japaninmereen. Joen valuma-alueen laajuus on 11 900 neliökilometriä. Yläjuoksullaan Naganon prefektuurin puolella se tunnetaan nimellä Chikumajoki (). Sillä on lukuisia sivujokia, mukaan lukien Sai ja Uono.


title: Shinanojoki

text: Vuonna 1923 Shinanojoen ja Japaninmeren välille rakennettiin Ōkōzun kanava suojaamaan joen alajuoksun tasankoa kevättulvilta.


title: Särmiö

text: Särmiö eli prisma on geometriassa monitahokas, jonka tahkoina on kaksi keskenään yhtenevää monikulmiota, joiden vastaavat sivut ovat yhdensuuntaiset, sekä joukko suunnikkaita, jotka yhdistävät nämä monitahokkaat toisiinsa. Näitä yhdensuuntaisia monitahokkaita sanotaan särmiön "pohjiksi", niitä yhdistäviä suunnikkaan muotosia tahkoja särmiön "sivutahkoiksi". Sivutahkot yhdessä muodostavat särmiön "vaipan". Särmiön kaikki leikkauspinnat pohjan kanssa yhdensuuntaisten tasojen kanssa ovat pohjien kanssa yhteneviä ja siitä yhdensuuntaissiirrolla muodostettavia. Särmiötä nimitetään sivutahkojen lukumäärän mukaan, joka on samalla pohjan sivujen lukumäärä. Esimerkiksi särmiötä, jonka pohja on viisikulmio, sanotaan "viisikulmaiseksi" särmiöksi. Särmiöt muodostavat osajoukon prismatoideista.


title: Särmiö

text: "Suora särmiö" on särmiö jonka pohjia yhdistävät särmät ja tahkot ovat kohtisuorassa pohjatahkoja vastaan. Suoran särmiön muut tahkot paitsi mahdollisesti pohjat ovat suorakulmioita. Suoraa särmiötä, jonka pohjat ovat säännöllisiä monikulmiota, sanotaan "säännölliseksi särmiöksi". Suoraa särmiötä, jonka pohjat ovat säännöllisiä "p"-kulmioita, voidaan merkitä Schläflin symbolilla { } × {p}.


title: Särmiö

text: Jos yhdistävät tahkot ja sivut eivät ole kohtisuorassa pohjiin nähden, särmiötä sanotaan "vinoksi särmiöksi".


title: Särmiö

text: Särmiötä, jonka pohjakin on suunnikas, sanotaan suuntaissärmiöksi eli "parallelepipediksi".. Suuntaissärmiö on monitahokas, jonka kaikki kuusi tahkoa ovat suunnikkaita.


title: Särmiö

text: Särmiötä, jonka pohja on suorakulmio, sanotaan suorakulmaiseksi särmiöksi. Sellaisen Schläflin symboli on { } × { } × { }. Jos pohja on neliö ja jos lisäksi pohjien välinen etäisyys on yhtä suuri kuin tämän neliön sivu, kyseessä on kuutio, joka kuuluu samalla myös säännöllisiin monitahokkaisiin.


title: Särmiö

text: Nimitystä "uniforminen" tai "semiregulaarinen" särmiö käytetään sellaisista särmiöistä, joiden sivutahkot ovat neliöitä, sillä ne kuuluvat myös uniformisten monitahokkaiden joukkoon. "Uniformisen "p"-kulmaisen särmiön" Schläflin symboli on t{2,p}. Esimerkiksi kuutio on uniforminen 4-kulmainen särmiö. Suorat särmiöt, joilla on säännölliset pohjat ja yhtä pitkät särmät, muodostavat toisen kahdesta äärettömästä semiregulaaristen monitahokkaiden sarjasta; toisen tällaisen sarjan muodostavat antiprismat.


title: Särmiö

text: Suoran särmiön duaalikappale on bipyramidi.


title: Särmiö

text: Särmiöt voidaan käsittää myös lieriön alalajiksi, joissa pohja on monikulmio. Särmiöt, joiden pohjana on säännöllinen "n"-kulmio, lähestyvät muodoltaan ympyräpohjaista lieriötä, kun "n" kasvaa rajatta.


title: Särmiö

text: Katkaistu särmiö on särmiötä muistuttava monitahokas, jonka pohjat kuitenkaan eivät ole yhdensuuntaisia.


title: Särmiö

text: Särmiön tilavuus on sen pohjan pinta-alan ja pohjien välisen etäisyyden eli särmiön korkeuden tulo. Jos särmiö ei ole suora, tässä tarkoitetaan kohtisuoraa etäisyyttä.


title: Särmiö

text: Särmiön tilavuus on siis


title: Särmiö

text: missä "B" on sen pohjan pinta-ala ja "h" sen korkeus. Jos särmiön pohjana on säännöllinen "n"-kulmio, jonka sivun pituus on "s", särmiön tilavuus on:


title: Särmiö

text:
Särmiön kaikkien tahkojen yhteenlaskettu pinta-ala on
missä "B" on sen pohjan pinta-ala, "h" sen korkeus ja "P" pohjan ympärysmitta.


title: Särmiö

text: Jos suoran särmiön pohjana on säännöllinen "n"-kulmio, jonka sivun pituus on "s", ja särmiön korkeus on "h", sen kaikkien tahkojen yhteenlaskettu pinta-ala on


title: Särmiö

text:
Särmiöt, joiden pohjana on säännöllinen monikulmio, voidaan kuvata Schelgelin diagrammeina seuraavaan tapaan:
Sellaisen suoran särmiön symmetriaryhmä, jonka pohjana on "n"-sivuinen säännöllinen monikulmio, on kertaluvun 4"n" diedriryhmä D. Poikkeuksena on kuutio, jolla on laajempi symmetriaryhmä, kertaluvun 48 oktaedrinen symmetriaryhmä O, johon sisältyy aliryhmänä kolme versiota ryhmästä D. Tällaisen särmiön rotaatioryhmä on D kertalukua 2"n", paitsi kuutiolla, jolla on laajempi kertaluvun 24 symmetriaryhmä O ja sillä aliryhminä kolme versiota ryhmästä D.


title: Särmiö

text: Peilaus särmiön keskipisteen suhteen kuuluu symmetriaryhmään D, jos ja vain jos "n" on parillinen.


title: Särmiö

text: Prismaattinen polytooppi on prisman eli särmiön korkeampiulotteinen yleistys. Prismaattinen "n"-polytooppi on "n"-ulotteinen polytooppi, joka muodostetaan kahdesta )-ulotteisesta polytoopista, jotka saadaan toisistaan yhdensuuntaissiirrolla seuraavassa ulottuvuudessa.


title: Särmiö

text: Prismaattisen "n"-polytoopin elementit saadaan kaksinkertaistamalla ()-polytoopin elementit ja luomalla uudet elementit lähinnä alemmasta elementistä.


title: Särmiö

text: Oletetaan "n"-polytooppi, jossa on on "f" "i"-tahkoa


title: Särmiö

text: Eri ulottuvuuksissa:


title: Särmiö

text: Säännöllisestä "n"-polytoopista, jota esittää Schläflin symboli  "t"}, voidaan muodostaa uniforminen prismaattinen ()-polytooppi, jota esittää kahden Schläflin symbolin karteesinen tulo:  "t"}×{}.


title: Särmiö

text: Ulottuvuuksittain:


title: Särmiö

text: Korkeamman kertaluvun prismaattisia polytooppeja saadaan myös minkä tahansa kahden polytoopin karteesisina tuloina. Polytoopin ulottuvuus on sen elementtien ulottuvuuksien tulo. Ensimmäisinä esimerkkeinä näistä ovat 4-ulotteisen avaruuden duoprismat, jotka saadaan kahden monikulmion karteesisina tuloina. Säännöllisiä duoprismoja esittävät Shcläflin symbolit ovat muotoa {"p"}×{"q"}.


title: Särmiö

text: Väännetty särmiö () on ei-kupera särmiötä muistuttava monikulmio, joka voidaan konstruoida uniformisesta "q"-särmiöstä katkaisemalla sen sivutahkot neliön lävistäjillä ja kiertämällä ylempää pohjaa, tavallisesti formula_5 radiaania (formula_6 astetta) samaan suuntaan, niin että sivukolmioista tulee koveria.


title: Särmiö

text: Väännettyä särmiötä ei voi jakaa tetraedreiksi lisäämättä siihen uusia kärkiä. Pienintä tapauksta, jossa pohjat ovat kolmiota, sanotaan Schönhardtin monitahokkaaksi.


title: Särmiö

text: Väännetty prisma on topologisesti antiprisman kaltainen, mutta sillä on vain puolet antiprisman symmetriasta: D, ["n",2], kertalukua 2"n". Sitä voidaan pitää kuperana antiprismana, josta on poistettu kolmioparien väliset tetraedrit.


title: Särmiö

text: Katkaistut pyramidit ovat topologisesti täysin särmiöiden kaltaisia eli niiden kanssa homeomorfisia, mutta niiden sivutahkot ovat puolisuunnikkaita ja pohjat yhdenmuotoisia mutta eri kokoisia monikulmioita.


title: Särmiö

text: Tähtisärmiö on ei-kupera monitahokas, jonka konstruoidaan asettamalla pohjiksi kaksi keskenään yhtenevää ja yhdensuuntaista tähtimonikulmiota, jotka ovat avaruudessa tietyllä etäisyydellä toisistaan. "Uniformisen tähtimonikulmion" Schläflin symboli on {"p"/"q"} × { }, kun sillä on sivutahkoina "p" suorakulmiota sekä kaksi tähtimonikulmion muotoista tahkoa, joiden Schläflin symboli on {"p"/"q"}. Se on topologisesti "p"-kulmaisen särmiön kaltainen.


title: Väinö Wickström

text: Väinö Valdemar Wickström (19. tammikuuta 1890 – 13. helmikuuta 1951) oli suomalainen pikaluistelija.


title: Väinö Wickström

text: Wickström osallistui yleisluistelun MM-kilpailuihin ensimmäisen kerran Helsingissä 1906 joutuen keskeyttämään. Oslon MM-kilpailuissa 1909 hän sijoittui kahdeksanneksi. Vuonna 1910 hän oli neljäs Viipurin EM- ja viides Helsingin MM-kilpailuissa. Vuonna 1913 hän sijoittui neljänneksi Helsingissä järjestetyissä MM-kilpailuissa. Oslon MM-kilpailuissa 1914 hän sai pronssia.


title: Väinö Wickström

text: Wickström voitti yleisluistelun Suomen-mestaruuden 1911 ja 1912. Vuonna 1911 hän oli nopein 1 500 metrillä ajalla 2.41,2 ja 5 000 metrillä ajalla 9.16,6. Seuraavana vuonna hän voitti kaikki matkat. 500 metrin voittoaika oli 46,2, 1 500 metrin 2.37,3 ja 5 000 metrin 9.23,5. Wickström voitti SM-kisoissa 500 metrin matkavoiton myös vuosina 1910 (aika 52,2), 1913 (49,1), 1916 (47,0) ja 1917 (48,1).


title: Väinö Wickström

text: Wickström luisteli vuonna 1910 uuden 10 000 metrin kotimaan ratojen Suomen-ennätyksen ajalla 19.08,8. Jussi Viinikaisen vanha ennätys parani 0,6 sekunnilla. Wickström paransi ennätystä vuonna 1913 lukemiin 18.35,2. Hän piti ennätystä nimissään vielä seuraavaan vuoteen, jolloin Bruno Ravander onnistui parantamaan sitä. Vuonna 1912 Wickström sivusi Franz Fredrik Wathénin 500 metrin kotimaan ratojen Suomen-ennätystä ajalla 46,2 ja teki 1 500 metrillä uuden kotimaan ratojen Suomen-ennätyksen 2.27,3, joka paransi Johan Wikanderin vanhaa ennätystä 2,3 sekunnilla. Clas Thunberg onnistui lopulta rikkomaan Wickströmin ennätyksen vuonna 1916.


title: OSx86

text: OSx86 on vapaan ohjelmiston projekti, jonka tavoitteena on kääntää Applen Macintosh-tietokoneiden macOS -käyttöjärjestelmää IBM PC -yhteensopiville tietokoneille. Projekti alkoi vuoden 2005 kesäkuussa kun Worldwide Developers Conference ilmoitti, että Apple tulisi siirtymään PowerPC-prosessoreista Intel-mikroprosessoreihin. Projektin mahdollistaa se, että macOS -käyttöjärjestelmän ydinosat, Darwin ja sen XNU-ydin ovat avointa lähdekoodia.


title: OSx86

text: Tietokone, joka on rakennettu toimimaan macOS:n kanssa ilman Applen lupaa on tunnettu nimellä Hackintosh, joka on sanojen hakkeroida (Hack)- ja Macintosh-yhdistelmä.


title: OSx86

text: MacOS -käyttöjärjesetelmän asettamiseen ja sovittamiseen tavalliseen Windows-tietokoneeseen on käytetty erilaisia tekniikoita. Keskeisempänä teknisenä ongelmana on se, että Macintosh-tietokoneissa PC-yhteensopivien koneiden BIOS on korvaattu Extensible Firmware Interface -laiteohjelmistolla. Nykyiset menetelmät mahdollistavat käyttöjärjestelmän asennuksen suoraan vähittäiskaupassa myytävältä "Retail" asennuslevyltä.


title: The Cool Kids

text: The Cool Kids on alternative-hiphopryhmä Yhdysvalloista. Ryhmään kuuluvat Antoine "Mickey Rocks" Reed (kotoisin Mattesonista, Illinoisissa) ja Evan "Chuck Inglish" Ingersoll (kotoisin Mount Clemensistä, Michiganissa). Itseään "uudeksi mustaksi Beastie Boysien versioksi" kutsuva "Cool Kids" on julkaissut musiikkiaan MySpacen kautta, mutta heillä on myös oma levy-yhtiö, C.A.K.E. Recordings.


title: Smurffien joulu

text: Smurffien joulu on Smurffien albumi. Se julkaistiin vuonna 1997 Tanssihitit Vol 3:n mukana.


title: Uno Nurminen

text: Uno Lauri Nurminen (26. tammikuuta 1895 Kärkölä – 10. elokuuta 1972 Helsinki) oli suomalainen ammattiyhdistysvaikuttaja ja poliitikko. Nurminen oli Rakennustyöväen liiton puheenjohtaja vuosina 1925–1930 ja Rakennustyöläisten liiton sihteeri 1931–1936 sekä puheenjohtaja 1936–1945. Sotien jälkeen hän toimi kulkulaitosten ja yleisten töiden ministeriön työmaahuollon ylitarkastajana 1945–1962.


title: Uno Nurminen

text: Nurminen työskenteli maalarina Helsingissä 1912–1921. Vuonna 1921 hänet valittiin Suomen maalarien liiton sihteeriksi. Sieltä hän siirtyi 20 vuodeksi rakennustyöläisten etujen valvontaan. Nurminen oli Sosialistisen työväen ja pienviljelijäin ryhmän kansanedustaja Uudenmaan vaalipiiristä vuosina 1924–1927. Hän kuului eduskunnassa työväenasiainvaliokuntaan ja valtiovarainvaliokuntaan. Nurminen oli eduskuntaryhmänsä varapuheenjohtaja. Nurminen oli myös presidentin valitsijamies vaaleissa 1925 ja hän kuului Helsingin kaupunginvaltuustoon.


title: Uno Nurminen

text: 1920-luvun loppupuolella – kommunistien kanssa aiemmin läheistä yhteistyötä tehnyt – Nurminen joutui SKP:n epäsuosioon. Itsenäisesti toiminut Nurminen oli puolueen jyrkentyneen linjan mukaisesti horjuvaa ainesta, josta haluttiin eroon. Häntä ei otettu ehdokkaaksi vuoden 1927 eduskuntavaaleihin. Joulukuussa 1929 Nurminen oli perustamassa SKP:n linjaa vastustanutta Suomen työväen vasemmistoryhmää, jonka keskustoimikunnan varapuheenjohtajaksi hänet valittiin. Toukokuussa Nurminen valittiin ryhmän muodostaman Sosialististen työväenyhdistysten keskuskomitean jäseneksi. Kommunistien hallitsema Rakennustyöväen liitto vapautti Nurmisen puheenjohtajuudesta keväällä 1930 ja valitsi tilalle Väinö Hannulan.


title: Uno Nurminen

text: Nurmisella oli luottamustehtäviä muun muassa SDP:n Uudenmaan piirijärjestössä (pj), Helsingin työväen säästöpankin hallituksessa (pj), VR:n työaikalautakunnassa (pj) ja Valtion ravitsemuskeskuksen johtokunnassa (pj). Hän kuului myös Säästöpankkien keskusosakepankin hallintoneuvostoon, Suomen Ammattijärjestön toimikuntaan, SAK:n työvaliokuntaan ja Työterveyslaitoksen johtokuntaan.


title: Accipitrinae

text: Accipitrinae on haukkojen heimoon kuuluva päiväpetolintujen alaheimo. Integrated Taxonomic Information System (ITIS) ei luokittele haukkojen heimoon alaheimoja.


title: Buteoninae

text: Buteoninae on haukkojen heimoon kuuluva päiväpetolintujen alaheimo.


title: Unkarilaisten valokuvaajien odysseia

text: Unkarilaisten valokuvaajien odysseia on näyttelykirja, joka liittyy kymmenen unkarilaissyntyisen mestarivalokuvaajan työtä esittelleeseen näyttelyyn. Tekstin on kirjoittanut dosentti Hannu Vanhanen, ja sen on julkaissut yhdessä Tampereen museoiden kanssa Valokuvakeskus Nykyaika, joka järjesti näyttelyn 7.11. – 5.12.2009.


title: Unkarilaisten valokuvaajien odysseia

text: Teoksen esittelemät viisi valokuvaajaa, Brassaï (Gyula Halász), Robert Capa (Endre Friedmann), André Kertész (Andor Kertész), László Moholy-Nagy (László Weisz) sekä Martin Munkácsi (Márton Mermelstein), kuuluvat maailman valokuvataiteen eliittiin, ja Capaa lukuun ottamatta heitä yhdistää unkarilaisuuden lisäksi aikalaisuus. Capa on syntynyt 1913, muut 1890-luvulla. Lisäksi he kaikki olivat juutalaisia ja muuttivat aikanaan pois Unkarista.


title: Unkarilaisten valokuvaajien odysseia

text: Teoksessa ja näyttelyssä esiteltävät kuvat ovat peräisin Unkarin valokuvataiteen museosta. Kuvista Brassaïn vedokset ovat alkuperäisvedoksia, muut myöhemmin samaan henkeen tehtyjä vedoksia. Kirja kuuluu Mediamuseo Rupriikin julkaisusarjaan.


title: Friedrich Kaiser

text: Friedrich Kaiser (3. huhtikuuta 1814 Biberach – 6. marraskuuta 1874 Wien) oli itävaltalainen kirjailija, jonka teoksiin kuuluu 150 näytelmää, joista 70 ei koskaan julkaistu.


title: Friedrich Kaiser

text: Kaiser aloitti työuransa virkamiehenä, mutta erosi virastaan vuonna 1838, jolloin hänen ensimmäiset näytelmänsä olivat jo esitetty Wienin "Leopoldstädter"-teatterissa. Vuonna 1840 Kaiser solmi sopimuksen teatterin johtajan kanssa ja kirjoitti teatterille lukuisi komedioita ja farsseja perinteiseen wieniläiseen "Volksstück"-tyyliin. Myöhäistuotannossaan hän käsitteli sosiaalisia ohjelmia kuten prostituutiota ja kirjoitti sotamarsalkka Ernst Gideon von Laudonia käsitelleen isänmaallisen näytelmän.


title: Friedrich Kaiser

text: Keiser kirjoitti myös historialliset romaanit "Ein Pfaffenleben" (1872) ja "Unter dem alten Fritz und Kaiser Joseph" (1877).


title: Kyle Gallner

text: Kyle Steven Gallner (s. 22. lokakuuta 1986 West Chester, Pennsylvania) on yhdysvaltalainen näyttelijä. Hänen tunnetuimpia roolejaan ovat Cassidy Casablancas sarjassa "Veronica Mars", sekä Matt Campbell kauhuelokuvassa "The Haunting in Connecticut".


title: Kyle Gallner

text: Gallner syntyi ja varttui West Chesterissä, Pennsylvaniassa. Hänellä on isosisko, pikkusisko ja pikkuveli. Gallner kävi East High School -lukiota West Chesterissä, mutta keskeytti opintonsa luodakseen uraa näyttelijänä.


title: Kyle Gallner

text: Gallnerin ura käynnistyi, kun hän meni kerran siskonsa mukaan yhteen tämän koekuvauksista. Uransa alussa Gallner vieraili useissa televisiosarjoissa, kuten "Enkelin kosketus", "Amyn lailla" ja "Kodinpuolustaja". Vuonna 2004 hän sai roolin teinisarjasta "Veronica Mars", jossa hän näytteli sosiopaattista Cassidy "Beaver" Casablancasia. Cassidy esiintyi sarjan ensimmäisellä kaudella vain vähän, mutta kohosi toisella kaudella yhdeksi sarjan keskeisimmistä hahmoista.


title: Kyle Gallner

text: "Veronica Marsin" jätettyään Gallner on vieraillut useissa televisiosarjoissa, joista merkittävimpiä ovat hänen useamman jakson verran kestäneet esiintymisensä sarjoissa "" ja "Smallville". Gallner on myös vieraillut muun muassa sarjoissa "Big Love", "Bones", "", "Life", "Näkijä", "Ratkaisija", "Shield – lain varjolla" ja "Todistettavasti syyllinen".


title: Kyle Gallner

text: Gallner on esiintynyt useissa elokuvissa, mutta hänen uransa valkokankaalla huomioitiin vasta vuonna 2009, kun Gallner esitti pääosaa tositapahtumiin pohjautuvassa kauhuelokuvassa "The Haunting in Connecticut". Elokuvan ohjaaja Peter Cornwell on kommentoinut Gallneria vapaasti käännettynä seuraavasti:


title: Kyle Gallner

text: Gallnerin voi nähdä myös Colin Grayn roolissa elokuvassa "Jennifer's Body", joka sai ensi-iltansa Suomessa 22. tammikuuta 2010. Gallnerin elokuvia ovat lisäksi muun muassa "Painajainen Elm Streetillä" -elokuvan uusi versio, jossa Gallner näyttelee Quentinin osaa, sekä "Beautiful Boy" ja "Magic Valley".


title: Kyle Gallner

text: Gallner asuu Los Angelesissa, Kaliforniassa parhaan ystävänsä, näyttelijä Jake Abelin kanssa. Hän harrastaa rullalautailua.


title: Kyle Gallner

text: Gallnerilla on synnynäinen sydänvika, jonka vuoksi hänelle on tehty ainakin kaksi sydänleikkausta, ensimmäinen hänen ollessaan 4-vuotias.


title: Martti Poikolainen

text: Martti Poikolainen (s. 1929) on suomalainen taiteilija. Hän on toiminut aluksi mainosgraafikon, myöhemmin mainospäällikön tehtävissä mikkeliläisessä osuuskaupassa ja sarjakuvapiirtäjänä mikkeliläisessä sanomalehdessä. Hän on kuvittanut erilaisia luontokirjoja kustannusosakeyhtiö Otavalle. Hän on toiminut myös vuosia paikallisessa kansanopistossa taideopettajana.


title: Martti Poikolainen

text: Poikolainen on myös tehnyt 1960-luvulla useina vuosina Suomen Punaiselle Ristille joulukortteja.


title: Martti Poikolainen

text: Hänen taiteellinen tuotantonsa on ollut hyvin laaja. Parhaiten hänet tunnetaan ehkä madonna-aiheistaan.


title: Struerin kunta

text: Struer on Keski-Jyllannin alueella Tanskassa sijaitseva kunta. Vuoden 2012 alussa kunnassa oli 22 098 asukasta, ja sen pinta-ala oli 246,2 neliökilometriä. Kunnan keskustaajama on myös nimeltään Struer.


title: Struerin kunta

text: Kuntauudistuksessa 2007 kuntaan liitettiin Thyholmin kunta.


title: Elaninae

text: Elaninae on haukkojen heimoon kuuluva päiväpetolintujen alaheimo.


title: Yleisurheilun sisäratojen Euroopan-mestaruuskilpailut 1969

text: Yleisurheilun sisäratojen Euroopan-mestaruuskilpailut järjestettiin vuonna 1969 Belgradissa, Jugoslaviassa. Kisojen ajankohta oli 8.–9. maaliskuuta. Kisapaikkana oli Palac Lodowy, jonka juoksurata oli 195 metrin mittainen.


title: Ohjasnokitiira

text: Ohjasnokitiira ("Onychoprion anaethetus" aiemmin "Sterna anaethetus") on maapallon lämpimien merialueiden tiira.


title: Ohjasnokitiira

text: Linnun pituus on 30–32 cm ja paino 95–150 g. Ohjasnokitiira on keskikokoinen tiira, jonka erottaa nokitiirasta pienemmän koon ja vaaleamman höyhenpuvun perusteella. Aikuisen linnun juhlapuvussa päälaki, niska ja ohjasjuova nokasta silmän taakse ovat mustat, otsa ja silmäkulmajuovat valkoiset, selkäpuoli, siivet ja pyrstö tumman harmaanruskeat ja alapuoli valkoinen. Nokka on musta ja pitkähkö. Sukupuolet ovat samanvärisiä.


title: Ohjasnokitiira

text: Ohjasnokitiira elää laajalla alueella trooppisen ja subtrooppisen merialueen saarilla: Australiassa ja muualla Oseaniassa sekä Kaakkois-Aasian saaristoissa, Intian ja Sri Lankan lounaisosissa, Arabian niemimaan ja Itä-Afrikan rannikoilla sekä Intian valtameren saarilla, lähimpänä Eurooppaa Punaisella merellä ja Mauritanian rannikolla, sekä paikoin Keski-Amerikassa, Etelä-Amerikan pohjoisreunassa ja Karibianmeren saarilla. Lajin elinympäristön ala on 516 000 neliökilometriä ja maailman populaation koko on 610 000–1 500 000 yksilöä.


title: Ohjasnokitiira

text: Lisääntymisaikana ohjasnokitiirat elävät tavallisesti pienehköinä alle sadan parin yhdyskuntina, mutta joskus yhdyskunnanssa on yli 2 000 paria. Yhdyskunnat ovat yleensä saarilla ja koralliriutoilla, tosinaan rannikolla.


title: Ohjasnokitiira

text: Ohjasnokitiiran pesä on maassa, yleensä heinikon tai kivikon suojassa, ja usein yläpuolelta näkymättömissä, esimerkiksi onkaloissa, pienissä luolissa, kivenlohkareen tai pensaan juurella. Naaras munii yhden munan, jota molemmat puolisot hautovat yhteensä nelisen viikkoa. Poikaset jättävät pesän noin kolmen päivän ikäisinä ja piiloutuvat lähistön heinikkooa. Ne ovat lentokykyisiä noin kahdeksan viikon ikäisinä, minkä jälkeen emot ruokkivat niitä vielä useita viikkoja. Seychelleillä laji voi pesiä 7,5–8 kuukauden välein.


title: Ohjasnokitiira

text: Ohjasnokitiirat saalistavat meren pinnasta pieniä kaloja, äyriäisiä, nilviäisiä ja vesimittareita.


title: Red River Valley (kappale)

text: Red River Valley on yhdysvaltalainen kansansävelmä ja cowboylaulu. Sen arvellaan olevan peräisin 1870-luvulta. Laulu tunnetaan useilla eri nimillä. Sen sanoituksesta on olemassa myös useita toisistaan hieman poikkeavia versioita.


title: Red River Valley (kappale)

text: Laulun kertosäe on:


title: Red River Valley (kappale)

text: Carl T. Sprague levytti laulun ensimmäisen kerran nimellä "Cowboy Love Song" vuonna 1925. Jules Verne Allen puolestaan 1929 nimellä "Cowboy's Love Song". Allenin versio oli suurempi menestys.


title: Red River Valley (kappale)

text: Vuosien varrella "Red River Valley" on levytetty monta kertaa. Esimerkiksi Woody Guthrie, Pete Seeger, Roy Rogers, Sons of the Pioneers ja Bill Haley ovat tehneet laulusta omat versionsa.


title: Red River Valley (kappale)

text: "Jarama Valley" on Espanjan sisällissodasta kertova laulu, jonka melodia on lainattu "Red River Valleysta". Sen on levyttänyt Woody Guthrie.


title: Red River Valley (kappale)

text: Vuonna 1959 Johnny and the Hurricanes levytti rock and roll-instrumentaaliversion laulusta nimellä "Red River Rock". Levy nousi listakärkeen sekä Yhdysvalloissa (#5) että Britanniassa (#3). 1970-luvulla Hurriganes teki oman versionsa "Red River Rockista".


title: Red River Valley (kappale)

text: 1960-luvulla "Red River Valleyn" melodiaan tehtiin ruotsinkieliset sanat, joissa laulun tapahtumat siirrettiin Lappiin. Ruotsalaisen version nimi on "Vid foten av fjället", ja sen lauloi levylle Sven-Gösta Jonsson. Jonssonin hittikappale käännettiin myös suomeksi: Matti Heinivahon levyttämä "Tunturin juurella" on tarinaltaan suora käännös ruotsinkielisestä laulusta.


title: Red River Valley

text: Red River Valley on Redjoen valuma-alueen muodostama alava alue, joka ulottuu Yhdysvalloissa Pohjois-Dakotan ja Minnesotan osavaltioiden alueelle sekä Kanadassa Manitoban provinssiin. Suurimmat asutuskeskukset ovat Redjoen varrella sijaitsevat Fargo, Grand Forks, Moorhead ja Winnipeg. Alava alue muodostui viimeisen jääkauden jälkeen jättämän Agassiz-jääjärven sijaitessa alueella.


title: Jamie Hope

text: James "Jamie" Hope on kuvitteellinen henkilö saippuasarja "Emmerdalessa". Häntä näyttelee Alex Carter.


title: Jamie Hope

text: Jamien Emmerdaleen kotiutuminen kesti kauan. Hänen mielestä hänen isänsä Bob oli hylännyt hänet ja hänen siskonsa Dawnin kun he olivat pieniä. Vaikka Dawn kykenikin rakentamaan uudestaan suhteen isäänsä, Jamie ei ollut varma pystyisikö hän. Kun Bob meni (toisen kerran) naimisiin neljännen vaimonsa Viv Hopen kanssa, Jamie antoi menneiden olla menneitä ja saapui häihin. Kun isä ja poika tapasivat, oli heti selvää että he ovat samasta puusta veistettyjä.


title: Jamie Hope

text: Vaikka Jamie saapuikin häihin, hän ei kuitenkaan ollut heti valmis antamaan anteeksi ja unohtamaan. Jamie löi isäänsä hääjuhlassa koska tämä raivosi Jamien äidille, ja sanoi hölmistyneelle sulhaselle ettei pystyisi koskaan antamaan anteeksi. Kun Jamie lähti takaisin Espanjaan, Bob oli surullinen koska hän olisi halunnut uuden mahdollisuuden saada olla isä pojalleen. Jamien palatessa Emmerdaleen muutamaa viikkoa myöhemmin, Bob oli onnessaan.


title: Jamie Hope

text: Jamie ei kuitenkaan tullut takaisin tehdäkseen sovinnon isänsä kanssa. Näytellen tottelevaista poikaa Jamie yritti huijata Bobilta 2 000 puntaa maksaakseen ex-tyttöystävälleen lunnaat, jotta tämä luovuttaisi Jamien rakkaan Snoop koiran. Kun Bob huomasi juonen, Jamie pettyi pahasti. Bob uhkasi katkaista välit Jamieen kokonaan jos tämä ottaisi rahat ja lähtisi pois, mutta mietittyään asiaa Jamie päätti haluavansa kuitenkin tutustua isäänsä paremmin. Bob päätti kuitenkin lainata rahat Viviltä lainatakseen ne Jamielle, jotta hän saisi koiransa takaisin.


title: Jamie Hope

text: Jamiella oli monenlaisia bisnesideoita jotka olivat kuitenkin liian isoja toteutettavaksi Emmerdalessa. Jamie kyllästyi työskentelemään äitipuolensa kahvilassa, varsinkaan kun hänen uudistusideoita ei kuunneltu. Hän kuitenkin tarvitsi työn maksaakseen lainansa takaisin Viville ja tarttui tilaisuuteen, kun kylän antiikkikauppias Rodney Blackstock antoi hänelle tilaisuuden näyttää kuinka hyvä myyntimies hän on. Hän tekikin hyvät kaupat, mutta ei saanut työpaikkaa. Sen jälkeen Jamie osti vanhan jäätelöauton, kunnosti sen ja myy nyt sieltä jäätelöä ja vuokraa elokuvia.


title: Jamie Hope

text: Kun Dawn kuoli Kingien esittelytalon räjähdyksessä, Jamie ei pystynyt menemään siskonsa hautajaisiin. Bob luuli että Jamie teki kaikkensa auttaakseen Dawnin pois sortuneen talon alta, kun oikeasti Jamie vain jähmettyi paikalleen eikä pystynyt toimimaan. Tämä kävi Jamien omatunnolle niin pahasti, että hän alkoi ajatella olevansa vastuussa Dawnin kuolemasta, ja lähti kylästä hautajaisten aikaan. Hänen palatessa Bob oli niin suuttunut Jamielle, ettei edes puhunut tälle. Loppujen lopuksi Jamie sai kerrotuksi isälleen, miksei osallistunut hautajaisiin ja aluksi Bob suuttui hänelle vielä enemmän. Jamie oli jo jättämässä kylän, mutta Bob lähti etsimään Jamieta. Bob löysi hänen jäätelöautonsa tienposkesta ja Jamien sisältä humalassa nukkumasta. He saivat asiat puhuttua ja tekivät sovinnon.


title: Jamie Hope

text: Dawnin kuoleman jälkeisen välirikon takia Jamie asui vähän aikaa Andy ja Katie Sugdenin maatilalla. Tuona aikana Jamie ihastui Katieen. Suhdetta heidän välilleen ei kuitenkaan syntynyt, sillä Katie oli naimisissa. Jo Stiles kuitenkin uskotteli Andylle Jamiella ja Katiella olevan vispilänkauppaa, jotta saisi avioparin erotettua ja Andyn itselleen. Suunnitelma ei toiminut, ja Katie ja Jamie ovat edelleenkin vain hyviä ystäviä.


title: Luettelo Michael Jacksonin ja The Jackson 5:n konserttikiertueista

text: Tämä on luettelo Michael Jacksonin ja The Jackson 5:n konserttikiertueista. The Jackson 5 oli yhdysvaltalainen yhtye, johon kuului tunnettu poptähti Michael Jackson. Yhtyeen ensimmäinen kiertue oli vuonna 1970 ja viimeinen kiertue vuonna 1984.


text: Michael Jackson aloitti ensimmäisen soolokiertueensa vuonna 1987. Hänen viimeiseksi soolokiertueeksi jäi vuosina 1996-1997 kestänyt "HIStory World Tour". Michael Jacksonin oli tarkoitus tehdä 50 konserttia Lontoossa usean vuoden tauon jälkeen, mutta hän kuoli sydänkohtaukseen 25. kesäkuuta 2009.


title: The Runaways (elokuva)

text: The Runaways on 19. maaliskuuta 2010 ensi-iltansa saanut yhdysvaltalainen elokuva, joka kertoo 1970-luvulla kuuluisuuteen nousseesta samannimisestä tyttöbändistä. Elokuva nähtiin jo 24. tammikuuta 2010 Sundancen elokuvajuhlilla. Elokuvan on ohjannut ja käsikirjoittanut Floria Sigismondi. ja sen pääosia esittävät Kristen Stewart, Dakota Fanning, Stella Maeve, Scout Taylor-Compton, Alia Shawkat ja Michael Shannon. Alia Shawkat esittää yhtyeen basistia, fiktiivistä roolia nimeltä Robin; hahmo luotiin, kun alkuperäinen basisti Jackie Fox ei antanut lupaa nimensä käyttöön.


title: The Runaways (elokuva)

text: Elokuva pohjautuu Cherie Currien vuonna 1989 kirjoittamaan kirjaan "Neon Angel: The Cherie Currie Story", joka kertoo hänen rockelämästään ja ongelmistaan huumeiden ja alkoholin kanssa.


title: The Runaways (elokuva)

text: Elokuva kertoo 1970-luvulla perustetun The Runaways -tyttöbändin tarinan. Elokuva kertoo kahdesta ystävyksestä nimeltä Jett ja Currie, jotka raivasivat tiensä Los Angelesin kapinoivista katulapsista legendaarisiksi rocktähdiksi.


title: The Runaways (elokuva)

text: Elokuvan virallinen soundtrack julkaistiin 23. maaliskuuta 2010. Kristen Stewart ja Dakota Fanning laulavat joitain kappaleita soundtrackilta.


title: Ryan Bell

text: Ryan Bell (s. 17. huhtikuuta 1984 Orléans) on kanadalainen koripalloilija. Hän on tällä hetkellä vapaa pelaaja.


title: Ryan Bell

text: Bell pelasi yliopistokoripalloa Carletonin yliopistossa. Viimeisellä kaudellaan hän teki 8,7 pistettä ja antoi 3,5 syöttöä ottelua kohden. Bell aloitti ensimmäisen ammattilaiskautensa Pro A:ssa pelanneessa Schalkessa. Hän pelasi joukkueessa 12 ottelua, joiden aikana hän teki 5,7 pistettä. Kauden jälkeen hän siirtyi Espoon Honkaan. Hänen sopimuksensa Hongan kanssa päättyi tammikuussa 2010.


title: Kris Holm

text: Kris Holm on kanadalainen yksipyöräilijä. Hän on pyöräillyt jo vuodesta 1986 ja häntä voidaankin pitää yhtenä lajin uranuurtajista. Hänellä on vuoden 2005 Euroopan, vuoden 2002 MM ja vuoden 1999 trialin mestaruus. Krisillä oli myös vuosina 1998-2004 sivuhypyn mestaruus hallusaan. Hän on ajanut vaikeassa maastossa yli 14 maassa mukaan lukien Keski-Amerikan korkein ja Pohjois-Amerikan 3. korkein vuori ja kauppareitti Himalajan yli Bhutaniin sekä Kiinan muuri. Holmin esiintyminen sarjoissa ja elokuvissa sekä muussa mediassa on auttanut yksipyöräilyn suosion kasvua.


title: Which?

text: Which? on brittiläinen kuluttajavalistusjärjestö ja sen julkaisema samanniminen lehti. Järjestö kantoi alkujaan nimeä Association for Consumer Research, ja sittemmin Consumers' Association, kunnes se lopulta vaihtoi nimensä samaksi lokakuusta 1957 julkaistun lehtensä kanssa. Lehdessään järjestö julkaisee kuluttajille suunnattujen tuotteiden vertailuja. Järjestö on saanut virallisen aseman, jonka turvin sillä on oikeus tehdä kuluttajien puolesta valituksia viranomaisille. "Which?"-lehteä ei ole irtonumeromyynnissä.


title: Which?

text: Järjestöä kohtaan on esitetty myös kritiikkiä muun muassa sen järjestämistä kilpailuista, joiden palkintojen on pelätty vaarantavan järjestön riippumattomuuden. Myös järjestön harrastamaa massapostituksilla tapahtuvaa markkinointia on arvosteltu.


title: Pietari-Leningrad

text: Pietari-Leningrad on Olavi Paavolaisen tekemä lyhyt kaupunkiesittely-kirja. Kirjan julkaisi vuonna 1946 Sanoma Oy.


title: Pietari-Leningrad

text: Kirjan alkuosa kertoo Pietarin ja Leningradin yleistä roolia Euroopassa, mm. sen kantamia monia nimityksiä: Pohjolan Venetsia ja Uusi Palmyra ym. Kirja kuvaa kaupungin perustamisen ja rakentamisen historian. 1700-luvun Pietarin kuvauksesta kirjoittaja hyppää kevytkenkäisen 1910-luvun Pietarin kuvaukseen. Suomalaisten osuus Pietarin historiassa kuvataan lyhyesti.


title: Pietari-Leningrad

text: Toinen osa kuvaa Leningradin historiaa, jolloin kaupungin nimiä olivat: Vallankumouksen ja Leninin kaupunki. Paavolainen oli vuonna 1939 itse nähnyt paikan päällä mm. kaupungin teollisen roolin, uusien koulujen määrän ja uudistuneet museot.


title: Pietari-Leningrad

text: Kirjassa on liitteenä Vera Inberin "Piiritetyssä Leningradissa talvella 1942" ja Ilja Ehrenburgin "Sinä ikuinen kaupunki", jotka molemmat kertovat neuvostoliittolaisten taistelusta Natsi-Saksaa vastaan.


title: Daniel Andreas San Diego

text: Daniel Andreas San Diego (s. 9. helmikuuta 1978) on FBI:n Most Wanted Terrorist -listalla etsittynä kahdesta vuonna 2003 tehdystä pommi-iskusta. Hänellä uskotaan olevan yhteyksiä Stop Huntingdon Animal Cruelty -järjestöön.


title: Daniel Andreas San Diego

text: San Diego syntyi Kalifornian Berkeleyssä ja kasvoi San Rafaelissa. Hän opiskeli Terra Linda High Schoolissa. Kouluaikanaan hän toimi koulun radioasemalla ja kuunteli heavy metallia sekä rockia. Nuorena hän päätti luopua huumeista, lihavalmisteista ja maidosta ryhtyen vegaaniksi.


title: Daniel Andreas San Diego

text: Daniel on viimeisin FBI:n Most Wanted Terrorists -listalle lisätty henkilö. Pidätykseen johtavista vihjeistä on luvattu 250 000 dollarin palkkio.


title: Centipede

text: Centipede on yhdysvaltalaisen laulaja Rebbie Jacksonin debyyttialbumi, josta myös tuli hänen ainoa .


title: Reaction

text: Reaction on Rebbie Jacksonin toinen studioalbumi, joka julkaistiin vuonna 1986. Se sisältää muun muassa duetot Robin Zanderin ja Isaac Hayesin kanssa.


title: R U Tuff Enuff

text: R U Tuff Enuff on Rebbie Jacksonin kolmas studioalbumi. Se julkaistiin vuonna 1988 levymerkillä Columbia Records.


title: Yours Faithfully

text: Yours Faithfully on Rebbie Jacksonin neljäs ja viimeisin studioalbumi. Se julkaistiin vuonna 1998 Rebbien veljen Michael Jacksonin MJJ Music -levymerkillä.


title: Jackie Jackson (albumi)

text: Jackie Jackson (1973) on Jackie Jacksonin esikoisalbumi. Se julkaistiin Motownin kautta. Jackson teki levyn 22-vuotiaana. Albumi julkaistiin lokakuussa 1973. Promootio oli vähäistä ja esiintymisiä kertyi vain 45. Tämä albumi jäi Jacksonin ainokaiseksi Motownin kanssa.


title: Jackie Jackson (albumi)

text: Single "Love Don't Want To Leave" on ilmestynyt useilla Jackson 5:n kokoelmilla (mukaan lukien "Anthology 76", "Anthology 86" ja "Soulsation"). Silti täyspitkä LP sijoittuu Jacksonin perheen julkaisuissa tuntemattomimpien joukkoon. B-puolen aloittava "Do I Owe" on merkittävä koko Jackson 5 -yhtyeen esittämän taustalaulun vuoksi.


Suursiivous eli kirjallisessa lastenkamarissa on Olavi Paavolaisen pamflettimainen kirja, joka ainakin näennäisesti hyökkää aikansa nuoria suomalaisia kirjailijoita vastaan. Näihin arvosteltuihin kuuluu myös kirjoittaja itse. Kirjan julkaisi vuonna 1932 Gummerus. Näköispainos julkaistiin vuonna 2008.


title: Suursiivous eli kirjallisessa lastenkamarissa

text: Kirja alkaa Lauri Viljasen Tulenkantajissa julkaistulla hyökkäyksellä ”dekadentteja nuoria kirjailijoita” vastaan. Kirjailijoita syytettiin ei vain teostensa kaupallistamisesta vaan kirjailijoiden tekemästä oman itsensä kaupallisesta brändäyksestä. Nuoren polven katsottiin kirjan mukaan pettäneet kaikki heihin asetetut toiveet. Kirja katsoo ”Rahaa, rahaa, rahaa” olevan nuorten kirjailijoiden vaikutin. Toisaalta esimerkiksi luku ”Laviini” toimi nuorien kirjailijoiden esittelyä, mainoksena. Eniten esillä ovat Arvi Kivimaa, Unto Karri, Mika Waltari ja Unto Seppänen. Kirjojen tematiikkaa arvostellaan myös ja tekijöiden kyvyttömyyttä aitojen kuvausten kirjoittamiseen. Lopussa on liitteitä esimerkkeinä. Kirjan kuvitus perustuu suurelta osin Paavolaisen piirroksiin.


title: Risto Laitinen

text: Risto Laitinen (s. 1952) on tekniikan tohtori, epäorgaanisen kemian professori ja kemian laitoksen johtaja Oulun yliopistossa, sekä kemian tutkija. Hän toimi Professoriliiton puheenjohtajana vuosina 2007–2010. Aiemmin hän oli liiton hallituksessa vuodesta 2001 alkaen. Hän on kirjoittanut muun muassa oppikirjan "Yleinen ja epäorgaaninen kemia".


title: Risto Laitinen

text: Risto Laitinen on lisäksi toiminut Tuiran kamarikuoron johtajana vuodesta 1997. Hänet tunnetaan myös kuoromusiikkiin erikoistuneena säveltäjänä.


title: James Patterson

text: James B. Patterson (s. 22. maaliskuuta 1947) on yhdysvaltalainen jännityskirjailija, joka tunnetaan laajalti afrikkalais-amerikkalaisesta psykologista Alex Crossista kertovasta kirjasarjastaan. Patterson kirjoitti myös kirjat "When The Wind Blows" ("Kun tuuli puhaltaa") ja sen jatko-osan "The Lake House" ("Talo järvellä").


title: James Patterson

text: James Patterson on J. Walter Thompson -mainostoimistoketjun entinen johtaja. 1990-luvun alussa Patterson keksi sloganin ”I'm a Toys 'R' Us Kid” (suom. "Minä olen Toys R Us -lapsi")." Pian "Hämähäkin ajan" menestyksen jälkeen hän jätti firman ja omisti aikansa kirjoittamiselle. Hänen kehittelemänsä hahmo Alex Cross, entinen psykiatri Washington D.C. Police Departmentissa ja Federal Bureau of Investigation (FBI:ssa), joka nyt työskentelee yksityispsykologina ja valtion konsulttina, on päähenkilönä romaaneissa, jotka kuuluvat hänen lukijoidensa keskuudessa suosituimpiin kirjoihin ja ovat Amerikassa parhaiten myyviä etsiväkirjoja viimeisen kymmenen vuoden aikana. Patterson on 33-vuotisen kirjailijanuransa aikana kirjoittanut 52 romaania.


title: James Patterson

text: Vuonna 2007 joka viidestoista myyty kovakantinen romaani oli James Pattersonin kirjoittama, minkä arvioitiin tarkoittavan 16 miljoonaa myytyä kirjaa pelkästään Pohjois-Amerikassa. "Forbes-"lehden mukaan Patterson ansaitsi 50 miljoonaa dollaria kesäkuiden 2007 ja 2008 välisenä aikana, mikä asetti hänet parhaiten ansaitsevien kirjailijoiden listalla toiseksi. Kokonaisuudessaan Pattersonin kirjat ovat myyneet maailmanlaajuisesti noin 350 miljoonaa kappaletta (2016). Hän on voittanut palkintoja: mm. Edgar Awardin, BCA Mystery Guild’s Thriller of the Year ja International Thriller of the Year -palkinnot. Pattersonia kutsuttiin "Time"-lehdessä "mieheksi, joka ei voi ampua ohi". Hän on ensimmäinen kirjailija, jonka kaksi kirjaa sijoittuivat samaan aikaan ensimmäisiksi "The New York Timesin" aikuisten ja lasten bestseller-listoilla, ja ensimmäinen, jolla on kaksi kirjaa NovelTrackerin top 10 -listalla yhtaikaa. Hänellä on eniten "New York Times" bestseller-listalle päässeitä kirjoja: yhteensä 45 kirjaa. Hän on myös vieraillut "Simpsonit"-tv-ohjelmassa (jaksossa "Yokel Chords"), jossa hän esitti itseään. Lisäksi Patterson vieraili cameoroolissa (esitti itseään) rikossarjan Castle avausjaksossa. Castle kertoo jännityskirjailijasta, joka auttaa poliisia.


title: James Patterson

text: Patterson tunnetaan myös siitä, että hän kirjoittaa kirjojaan yhteistyössä muiden kirjailijoiden kanssa, kuten Maxine Paetro, Andrew Gross ja Peter DeJonge, ja on usein sanonut, että muiden kirjailijoiden kanssa työskentely tuo uusia ja mielenkiintoisia ideoita hänen kirjoihinsa. Syyskuussa 2009 Patterson allekirjoitti kirjasopimuksen, jonka mukaan hän kirjoittaa itse tai yhteistyönä yksitoista kirjaa aikuisille ja kuusi kirjaa nuorille aikuisille vuoden 2012 loppuun mennessä. Forbes raportoi sopimuksen olevan vähintään 150 miljoonan dollarin arvoinen, mutta Patterson sanoi, että arvio "ei ole lähellä".


title: James Patterson

text: Kauhukirjailija Stephen King on kuvaillut Pattersonin kirjoittamia kirjoja halvoiksi trillereiksi ja yhdessä haastattelussa kutsui tätä hirveäksi kirjailijaksi. Patterson vastasi tylyn yksinkertaisesti: "Minä haluan vain olla jännittävin jännityskirjailija."


title: James Patterson

text: Patterson asuu Floridan Palm Beachissa vaimonsa Susanin ja poikansa Jackin kanssa.Neljä sanfranciscolaista ystävää - etsivä, yleinen syyttäjä, kuolinsyytutkija ja rikosreportteri yhdistävät voimansa ratkaistaaksensa mysteereitä


title: Pikkukotkat

text: Pikkukotkat ("Hieraaetus") on haukkojen heimoon kuuluva päiväpetolintusuku. Pikkukotkien sukuun kuuluu BirdLifen mukaan seitsemän lajia.


title: Keuruun varikko

text: Keuruun varikko (lyhenne "KEUV", aik. "KeuV"), entiseltä nimeltään Keuruun Pioneerivarikko (KeuPionV), oli Puolustusvoimien räjähdekeskukseen (RÄJK) kuulunut varikko Keuruun Kalettomassa. Varikon päätehtävänä oli hankkia, tuottaa, huoltaa, varastoida sekä jakaa pioneeriräjähteitä ja -tarvikkeita. Se hankki ja valmisti pioneerialan harjoitusvälineitä sekä varastoi ja jakoi joukoille linnoittamis- ja maastoittamismateriaaleja. Räjähdekeskuksen perustamiseen asti sillä oli myös koe- ja testaustoimintaa.


title: Keuruun varikko

text: Varikko muodostui varikkotoimistosta, tuotanto-osastosta ja materiaaliosastosta.


title: Keuruun varikko

text: Varikosta tuli vuoden 2008 alussa Haapajärven asevarikon, Parkaneen pioneerivarikon ja Ähtärin asevarikon tavoin Räjähdelaitoksen osasto laitoksen esikunnan sijaitessa Ähtärin Inhassa.


title: Keuruun varikko

text: Vuoden 2013 alusta alkaen varikko kuului osana uuteen Räjähdekeskukseen (TEKN-OS KEURUU/RÄJK).


title: Keuruun varikko

text: Varikko työllisti noin 80 henkeä. Päälliköitä ovat olleet mm. seuraavat upseerit:Varikko oli perustettu vuonna 1940. Perustettaessa sen nimi oli "Pioneerivarikko 2" (PionV 2). Myöhemmin se toimi nimellä Keuruun pioneerivarikko ja Pioneerivarikko (PionV) vuoteen 1992 asti. Varikon kansanomainen nimitys on Kalettoman varikko.


title: Keuruun varikko

text: Varikon toiminta lakkasi vuoden 2013 lopussa. Viimeiset toiminnot jäivät Itä-Suomen huoltorykmentin alaisiksi. 1960-luvun palvelussuhdeasunnot on purettu ja muut kiinteistöt laitettu julkiseen myyntiin.


title: Street Fighter IV: The Ties That Bind

text: Street Fighter IV: The Ties That Bind () on vuonna 2009 julkaistu japanilainen OVA-elokuva, jonka ohjasi Jiro Kanai. Elokuva perustuu samannimiseen videopeliin "Street Fighter IV".


title: Street Fighter IV: The Ties That Bind

text: Shadaloo organisaation hajotessa maailma muuttui hiljaisemmaksi ja kaikki jatkoivat omaa normaalia elämäänsä. Tästä huolimatta uusi vihollinen on jälleen tullut uhkaamaan Street Fightereita ja heidän täytyy jälleen ryhtyä taistelemaan. Sillä välin salaperäinen etsivä Crimson Viper yrittää löytää yksinään vaeltelevan Ryun, jolla on eräs voimavara, jota uusi uhka yrittää saada käsiinsä.


title: Raita Karpo

text: Raita Hilja Karpo (o.s. Marila; s. 12. huhtikuuta 1941) on suomalainen laulaja. Hän opiskeli Sibelius-Akatemiassa Liisa Linko-Malmion johdolla ja esiintyi Suomen Kansallisoopperassa ensi kertaa vuonna 1974 "Pohjalaisten" Liisana. Liisan roolin lisäksi hän on tulkinnut muun muassa karjalaisia kansanlauluja. Hän sai Pro Carelia -mitalin vuonna 2008.


title: Raita Karpo

text: Raita Karpo on ollut naimisissa Hannu Karpon kanssa, ja heillä on kaksi lasta.


title: Luettelo Oulun Kärppien palkituista pelaajista

text: Luetteloon Oulun Kärppien palkituista pelaajista on koottu kaikki palkinnot, jotka Oulun Kärppien pelaajat ovat voittaneet jääkiekon SM-liigassa. Vanhin palkinto, jota vieläkin jaetaan on Raimo Kilpiö -palkinto, joka annettiin ensimmäisen kerran kaudella 1953–1954.


text: Ensimmäisinä Kärppien pelaajina SM-liigassa palkittiin kaudella pistepörssin voittanut Henry Saleva ja Markku Kiimalainen, joka voitti SM-liigan maalipörssin ja oli SM-liigan paras tulokas.


text: codice_1=maalivahti, codice_2=puolustaja, codice_3=hyökkääjä


title: Väinö Hannula

text: Väinö Adolf Hannula (2. toukokuuta 1893 Turku – 14. elokuuta 1953 Helsinki) oli suomalainen poliitikko ja liikemies. Hannula oli Suomen sosialistisen työväenpuolueen kansanedustaja Turun läänin eteläisestä vaalipiiristä vuosina 1922–1923 sekä Rakennustyöväen liiton (1930) ja Turun kaupunginvaltuuston (1946–1947) puheenjohtaja. Hän oli vangittuna poliittisista syistä vuosina 1918, 1923–? ja 1930–1934.


title: Väinö Hannula

text: Hannula aloitti työuransa liikealalla ja postinjakajana. Sisällissodan jälkeen Hannula työskenteli sähkömiehenä sekä konttorinhoitajana Työväenjärjestöjen Tiedonantaja ja Työmies -lehdissä. Viimeiset vuotensa hän piti romuliikettä Turussa.


title: Väinö Hannula

text: Hannula valittiin jäsenäänestyksellä Turun sosialistisen työväen ehdokkaaksi vuoden 1923 kunnallisvaaleissa, vaikka hän oli tuolloin vangittuna. Vaalitoimikunta hyväksyi Hannulan valitsijayhdistyksen muiden joukkoon kiistelyn jälkeen.


title: Väinö Hannula

text: Keväällä 1930 Hannula valittiin Rakennustyöväen liiton puheenjohtajaksi, kun järjestössä enemmistön muodostaneet kommunistit syrjäyttivät Uno Nurmisen, joka lukeutui niin sanottuihin hoipertelijoihin.


title: Väinö Hannula

text: Hannula oli Suomi–Neuvostoliitto-Seuran Turun piirijärjestön puheenjohtaja.


title: House Un-American Activities Committee

text: House Un-American Activities Committee (HUAC) oli vuonna 1938 perustettu Yhdysvaltain edustajainhuoneen komitea, jonka tehtävänä oli alun perin valvoa ulkomaalaisten agenttien toimintaa Yhdysvalloissa. Komitea oli aluksi tilapäinen, mutta se vakinaistettiin vuonna 1945. Alkuaikoina komiteaa kutsuttiin usein ensimmäisen puheenjohtajansa Martin Diesin mukaan Diesin komiteaksi. Komitea tuli tunnetuksi kommunisminvastaisista tutkimuksistaan, joita komitean vastustajat luonnehtivat noitavainoksi. Vuonna 1947 HUAC käynnisti kuulemiset, joissa selvitettiin kommunistien osallisuutta elokuva-alalla. HUACin toiminta väheni 1960-luvun kuluessa, ja vuonna 1969 se sai uudeksi nimekseen Committee on Internal Security. Komitea lakkautettiin 1975.


title: House Un-American Activities Committee

text: HUAC sekoitetaan usein Yhdysvaltain senaatin alaisuudessa edelleen toimivaan Permanent Subcommittee on Investigationsiin, jonka puheenjohtajana oli vuosina 1953–1954 senaattori Joseph McCarthy.


title: House Un-American Activities Committee

text: HUAC:n toiminnan seurauksena syntyi muun muassa Hollywoodin musta lista, jolle joutuneet elokuvantekijät eivät enää voineet (omalla nimellään) työskennellä Yhdysvalloissa. Tieteilijöistä komitean toiminnan tuloksena luotettavuusluokituksensa menetti Manhattan-projektin keskeinen tutkija Robert Oppenheimer.


title: André Kertész

text: André Kertész, alk. "Andor Kertész", (2. heinäkuuta 1894 Budapest, Unkari – 28. syyskuuta 1985 New York, Yhdysvallat) oli unkarilaissyntyinen valokuvaaja, joka tunnetaan uraauurtavasta panoksestaan valokuvien sommittelussa ja ponnistelustaan luoda ja kehittää valokuvaesseistiikkaa. Kertészin pitkän uran alkuvuosina hänen silloin epäortodoksiset kuvakulmansa ja haluttomuutensa tehdä myönnytyksiä omassa kuvatyylissään estivät hänen työtään saamasta laajempaa arvostusta. Vielä elämänsä loppupuolellakaan Kertész ei tuntenut saavansa ansaitsemaansa maailmanlaajuista arvostusta. Nykyisin häntä pidetään yhtenä valokuvajournalismin, ellei ylipäänsä peräti koko valokuvauksen, merkittävistä hahmoista.


title: André Kertész

text: Kertész, josta perhe odotti pörssivälittäjää, oli itseoppinut valokuvaaja, ja hänen nuoruudentöitään ilmestyi lähinnä lehdissä. Tilanne jatkui hyvin myöhäisiin vuosiin asti, jolloin hän ei enää ottanut vastaan työtarjouksia. Ensimmäisen maailmansodan aikana hän oli jonkin aikaa sotapalveluksessa ja muutti 1925 Pariisiin vastoin perheensä toiveita. Siellä hän päätyi emigranttien ja dadaistien seuraan ja sai sekä kriitikoiden arvostusta että kaupallista menestystä. Toisen maailmansodan uhatessa hän siirtyi Yhdysvaltoihin, jossa elämä hankaloitui ja hän joutui rakentamaan maineensa uudestaan tilaustöillä. Hän pahastui muutamiin päätoimittajiin, jotka eivät hänen mielestään arvostaneet riittävästi hänen työtään. 1940- ja 1950-luvulla hän ei enää työskennellyt lehdille ja alkoi saada kasvavaa kansainvälistä menestystä. Huolimatta vuosien varrella saamistaan lukuisista palkinnoista hän ei tuntenut saavansa arvostusta, eikä tämä näkemys muuttunut hänen kuolemaansa mennessä. Hänen uransa jakautuu yleisellä tasolla neljään kauteen sen mukaan, missä hänen ammatillinen toimintansa oli noina aikoina merkittävintä. Ne ovat unkarilainen kausi, ranskalainen kausi, amerikkalainen kausi ja elämän loppupuolella kansainvälinen kausi.


title: André Kertész

text: Andor Kertész syntyi kirjakauppias Lipót Kertészin ja tämän vaimon Ernesztin Hoffmannin keskiluokkaiseen perheeseen. Andor, josta ystävät käyttivät nimeä "Bandi", oli kolmesta pojasta keskimmäinen. Kun Lipót kuoli 1908 tuberkuloosiin, leskeksi jäänyt Ernesztin jäi vaille tulolähdettä, jolla olisi huolehtinut kolmesta pojastaan Andorista, Imrestä ja Jenősta. Onneksi Ernesztinin veli Lipót Hoffmann oli Kertészille ja hänen veljilleen kuin isä. Perhe muutti pian Lipótin Szigetbecsessä omistamalle maatilalle, jossa Kertészin elämä maalaisympäristössä oli leppoisaa, mikä muovasi hänen myöhempää uraansa.


title: André Kertész

text: Lipót kustansi Kertészin opinnot kauppaoppilaitoksessa siihen asti, kunnes tämä valmistui 1912, ja sitten hän huolehti tämän pääsystä töihin pörssiin. Toisin kuin veljensä Imre, joka työskenteli Budapestin pörssissä kuolemaansa saakka 1957, Kertész ei juuri ollut kiinnostunut pörssiurasta. Sen sijaan häntä kiinnostivat kuvalehdet sekä kalastaminen ja uiminen Tonavassa enon maatilan lähellä. Kertészin ensi kohtaamiset lehtikuvauksen kanssa olivat ne, jotka saivat hänet uneksimaan valokuvaajanurasta. Häneen vaikuttivat myös eräät Lajos Tihanyin ja Gyula Zilzerin maalaukset sekä runot.


title: André Kertész

text: Kertész osti ensimmäisen kameransa, ICAn laatikkokameran, vuonna 1912, heti kun oli ansainnut riittävästi, piittaamatta perheen toiveista pysytellä pörssiuralla. Hän alkoi vapaa-ajallaan kuvata paikallisia talonpoikia, mustalaisia ja ympäröivän pustan maisemia. Hänen ensimmäisenä valokuvanaan pidetään kuvaa "Nukkuva poika, Budapest, 1912", vaikkakaan kuvia ei julkaistu ennen kuin ensimmäisen maailmansodan aikana 1917, jolloin hän oli Itävalta-Unkarin armeijassa. Ne julkaistiin lehdessä Érdekes Újság. Kertész opiskeli kameran käyttöä itsenäisesti, ja hänen omintakeinen ja kypsä tyylinsä oli näkyvissä jo niin varhain kuin 1914 (esimerkiksi "Eugene, 1914").


title: André Kertész

text: Hän oli 20-vuotias, kun hän vuonna 1914 joutui rintamalle, missä hän otti valokuvia elämästä juoksuhaudoissa kevyellä kameralla (Goerz Tenax), joka sopi kuljetettavaksi mukana taistelussa. Valitettavasti useimmat noista kuvista tuhoutuivat Unkarin vallankumouksessa 1919. Hän haavoittui luodista 1915, ja hänen oikea käsivartensa halvaantui tilapäisesti.


title: André Kertész

text: Kertész siirrettiin Budapestiin sotilassairaalaan, mutta myöhemmin hänet siirrettiin Esztergomiin, missä hän jatkoi kuvaamista. Hän otti muun muassa itsestään kuvia kilpailuun, jonka järjesti Borsszem Jankó. Tältä työkaudelta hänen luultavasti tunnetuin kuvansa on "Uimari veden alla, Esztergom, 1917". Se on ainoa säilynyt kuva sarjasta, joka esittää uimaria, jonka kuvaa vesi vääristää. Valokuva herätti Kertészin kiinnostuksen vääristymiin, ja 1930-luvun alussa oli vuorossa valokuvasarja "Vääristymiä".


title: André Kertész

text: Kertész pysyi poissa rintamalta siihen asti rauhan paluuseen 1918, jonka jälkeen hän vastahakoisesti palasi pörssiin. Tulevan vaimonsa Erzsebet Salomonin hän kuitenkin tapasi pörssissä, jossa he molemmat työskentelivät, ja hän alkoi piirittää tätä. Erzsebet Salomon muutti nimensä muotoon Erzsebet Saly. Sen työskentelyvaiheen aikana ja läpi koko Kertészin uran Elizabeth oli hänen kuviensa mallina.


title: André Kertész

text: Hän omistautui valokuvaukselle vapaa-aikoinaan ja otti runsaasti kuvia, joissa aiheena oli hänen veljensä Jenő. Hän ei vieläkään viihtynyt työssään pörssissä ja luopui siksi 1920-luvun alussa pörssiurasta kokeillakseen maanviljelyä ja mehiläistenhoitoa. Kokeilu jäi lyhytaikaiseksi maaseudulla syntyneen poliittisen kuohunnan ja kommunismin heräämisen lähestyessä.